Petal Search Bawakan Pengalaman Carian Intuitif dan Disesuaikan buat pengguna

SHENZHEN, China, 11 Jun 2021 /PRNewswire/ — Sejak pelancarannya pada Mei 2020 yang lalu, Petal Search, telah melalui beberapa lelaran kemas kini dan mengembangkan seluasnya rangkaian keupayaannya untuk menawarkan perkhidmatan yang lebih baik kepada penggunanya di seluruh dunia.

Petal Search pada HUAWEI Mate 40 Series Dilancarkan

Petal Search ialah enjin gelintar mudah alih berkuasa AI yang menjadikannya mudah untuk mencari hampir apa sahaja dalam talian, bermula daripada berita dan perkhidmatan berhampiran hinggalah tawaran membeli belah yang hebat, tawaran perjalanan dan banyak lagi.

Dalam jangka masa yang singkat iaitu hanya 12 bulan, Petal Search telah memenangi hati pengguna di mana-mana sahaja. Sebagai enjin gelintar natif Huawei Mobile Services (HMS), ia memanfaatkan teknologi inovatif dan perkongsian enjin gelintar Huawei serta membantu melonjakkan kumpulan pengguna dalam seluruh ekosistem HMS kepada lebih 730 juta pengguna Huawei merentas 170 negara dan wilayah di serata dunia, membantu pengguna mencari apa yang mereka perlukan daripada lebih 20 kategori termasuk membeli belah, perjalanan, berita dan banyak lagi.

Petal Search menyediakan keupayaan carian kognitif kepada penggunanya yang meningkatkan dengan ketara cara mereka meneroka dunia, memperkasa mereka untuk mencari semua yang mereka perlukan dengan mudah. Dedikasi terhadap penggunanya ini mencerminkan usaha berterusan enjin gelintar ini bagi memperkenalkan ciri-ciri dan keupayaan baharu sepanjang tahun lalu.

Strategi Semua-Senario ‘1+8+N’ Bawakan Kebolehcapaian Lengkap

Sebagai sebahagian daripada strategi semua-senario ‘1+8+N’ syarikat ini, pengguna Huawei juga dapat mengakses enjin gelintar melalui beberapa peranti – di Visions, tablet dan banyak lagi. Ini bererti pengguna dapat menikmati tahap keupayaan carian berkuasa yang sama tanpa mengira peranti pilihan mereka.

Petal Search

Di samping itu, kini Petal Search menyediakan perkhidmatan carian untuk Huawei Visions, membolehkan pengguna mencari baik kandungan tempatan mahupun dalam talian dengan mudah. Huawei akan terus berusaha ke arah memperkenalkan enjin gelintar tersebut kepada lebih banyak peranti lain dalam masa terdekat.

Petal Search Menawarkan Pengalaman Carian Semua-Dalam-Satu

Huawei komited untuk menyampaikan pengalaman carian yang komprehensif melalui Petal Search, menawarkan kebebasan, pilihan dan kefleksibelan kepada pengguna untuk mencari apa yang mereka mahukan dengan cara yang mereka inginkan.

Bagi merealisasikan matlamat ini, Petal Search mengumpul maklumat daripada 20 vertikal dan bekerjasama dengan lebih 3,000 rakan niaga daripada pelbagai industri untuk merancang dengan teliti pengalaman carian yang dipenuhi dengan kandungan dan perkhidmatan berkualiti tinggi. Hasil daripada kolaborasi ini, pengguna akan mendapati bahawa sama ada ia mencari peralatan latihan terkini atau hotel tempatan mewah untuk cuti inap, keputusan yang mereka perlukan terdapat di Petal Search.

Di samping itu, pengguna Petal Search boleh berkongsi pilihan mereka dengan enjin gelintar, bagi membolehkannya menyediakan mereka dengan cadangan yang disesuaikan hanya buat mereka. Ini bererti bahawa dengan setiap carian, Petal Search dapat memahami setiap pengguna dengan lebih baik untuk menyediakan keputusan yang semakin tepat dan relevan serta meningkatkan kecekapan carian.

Petal Search turut memperkenalkan keupayaan carian Visual dan Suara agar pengguna mempunyai lebih daripada satu cara untuk mencari apa yang mereka perlukan, meningkatkan kemudahan dan pengalaman keseluruhan dengan berlipat kali ganda.

Dengan Carian Visual, pengguna boleh mendapat keputusan yang relevan berdasarkan imej dan foto yang dikongsi, maka sementara imej biskut boleh memunculkan resipi atau kedai roti berdekatan, foto individu berpengaruh pula akan mengembalikan pautan ke laman membeli belah dengan pakaian yang tepat. Petal Search juga menawarkan ciri Carian Suara bebas tangan yang berguna khususnya apabila pengguna melakukan berbilang tugas. Maka, tanpa mengira sama ada pengguna mencari waktu operasi sebuah restoran dalam kereta atau menyemak ukuran bahan yang betul untuk resipi semasa membuat kek, Carian Suara menawarkan pengalaman Petal Search yang sama hebat kepada mereka untuk membantu memenuhi kehendak carian mereka.

Setempat dan Mudah Dengan tab ‘Berhampiran’

Di samping itu, kini pengguna boleh mencari tempat-tempat berhampiran seperti restoran, kedai dan perkhidmatan melalui tab ‘Berhampiran’ yang diperkenalkan baru-baru ini. Pengalaman carian ditingkatkan lagi dengan cadangan bermanfaat yang disesuaikan mengikut minat dan keutamaan pengguna, lalu membolehkan mereka melayari lokasi dan perkhidmatan teratas dengan cepat di kawasan berhampiran.

Bahkan, Petal Search merupakan teman yang baik untuk setiap pengguna ketika mereka bergerak aktif. Sama ada mencari kafe, pusat membeli belah ataupun tempat tarikan berhampiran, Petal Search akan dapat mengembalikan maklumat yang relevan kepada pengguna. Untuk memudahkan lagi proses membuat keputusan, enjin gelintar ini menawarkan gambaran seimbas lalu mengenai butiran yang diperlukan termasuk kedekatan, waktu beroperasi, ulasan keseluruhan daripada pengguna lain dan banyak lagi.

Tiada dua pengalaman Petal Search yang serupa

Pengguna juga boleh berkongsi keutamaan mereka dengan Petal Search untuk menerima cadangan yang disesuaikan dan diperibadikan. Tab ‘Petal Go’ menawarkan akses gambaran keseluruhan mengenai maklumat yang relevan kepada pengguna seperti jadual dan bacaan yang disyorkan daripada dua kategori iaitu ‘My Day’ dan ‘Moments’.

Selain itu, untuk menampung pelbagai keperluan pengguna dengan lebih baik di seluruh dunia, baru-baru ini Petal Search memperkenalkan beberapa ciri baharu dalam bentuk ‘CARDS’ untuk menyediakan kemudahan yang belum pernah disediakan sebelum ini bagi memperhebatkan gaya hidup digital pengguna seperti tempahan tiket, perkhidmatan CARD ekspres, kupon dan resipi. Kad-kad ini memberi maklumat tertentu dengan cara yang ringkas dan beraneka visualnya, bagi membolehkan pengguna melihat butiran yang mereka perlukan dengan sekali lihat.

Petal Search Mengkhusus untuk Pengalaman Carian Peribadi dan Selamat

Petal Search tetap berpegang kepada komitmennya untuk membantu pengguna di seluruh dunia mencari apa yang dicari oleh mereka dan merancang dengan teliti kandungan berkualiti tinggi, kesemuanya sambil memastikan data pengguna selamat, peribadi dan terjamin. Alat carian natif HMS membawa kelebihan bersama teknologi sekuriti dan keselamatan berasaskan perkakasan dengan standard privasi tiada tandingan yang ditetapkan oleh enjin gelintar privasi-mengikut-reka-bentuk Eropah yang terkemuka.

Petal Search diperakui dengan perlindungan data ePrivacyseal dan pematuhan GDPR. Di samping itu, enjin gelintar ini mematuhi dasar, undang-undang dan peraturan sekuriti di setiap negara yang menyediakannya, memastikan bahawa privasi pengguna dilindungi.

Di samping itu, Petal Search turut menawarkan fungsi Carian Selamat untuk memaparkan keputusan carian dengan selamat kepada pengguna serta memaklumkan pengguna mengenai sumber maklumat bagi memastikan hanya keputusan yang sahih dipaparkan. Pengguna boleh memilih antara tiga tetapan – ketat, sederhana atau nyahdaya – untuk memaparkan hanya keputusan yang memenuhi kehendak setiap tahap dan meningkatkan pengalaman pengguna.

Huawei terus meningkatkan Pengalaman Carian Semua-dalam-Satu Petal Search untuk Pengguna dan Rakan Kongsi

Petal Search pada HUAWEI Vision

Petal Search komited untuk meningkatkan pengalaman carian Semua-dalam-Satu baik untuk pengguna mahupun rakan kongsi, menumpukan pada beberapa hala tuju penting untuk membangunkan Petal Search generasi seterusnya. Ini termasuk memperhalusi keputusan carian melalui penyempatan selanjutnya serta mengkontekskan istilah carian berdasarkan tingkah laku pengguna untuk membawa pengalaman carian yang lebih disesuaikan secara menyeluruh.

Enjin gelintar ini juga akan berusaha untuk memperkasa pengalaman carian dengan teknologi AI bagi memudahkan keputusan carian yang lebih pantas dan lebih tepat merentas carian Vertikal, Visual, Sosial, Suara dan Bantuan. Huawei juga akan meninjau untuk membawa Petal Search ke lebih banyak medium melangkaui carian web, termasuk format seperti teks-ke-imej, video, AR/VR dan banyak lagi.

Keywords:  Computer Software Computer/Electronics Entertainment Internet Technology Mobile Entertainment Telecommunications Product Recalls

Source: PRNEWSWIRE


Honor ‘Brand Sales Day 11.11’ Catat Kejayaan Besar!

Honor Malaysia hari ini telah mengumumkan kejayaan terbesar mereka sempena kempen ‘Brand Sale Day 11.11’ yang berlangsung pada 11 November lepas. Seramai 1 juta pelanggan yang telah mengunjungi laman rasmi Lebih menarik, Honor 8X yang baru sahaja dilancarkan telah habis dijual sebanyak 250 unit dalam masa 30 minit sahaja.

Bukan itu sahaja, produk lain seperti Honor Band 3 yang menjadi kegilaan golongan remaja telah berjaya dijual sebanyak 100 unit untuk 30 minit pertama. Ucapan terima kasih dari Honor Malaysia kepada semua pelanggan yang berkongsi berita mengenai promosi ini lebih daripada 10,000 kali di media sosial.

Lebih istimewanya, 70% jualan dibuat melalui aplikasi Honor App yang baru sahaja dilancarkan serta 500 hadiah yang diberikan kepada pelanggan Bertuah. Pelanggan yang terlepas untuk membeli produk keluaran honor seperti Honor 8X, boleh membelinya secara atas talian di Hihonor, Shopee, Lazada serta 11street. Untuk maklumat lanjut, jangan lupa layari laman Facebook Honor Malaysia.


Viu

Pasaran aplikasi hiburan bertambah semarak selepas munculnya servis Netflix dan iflix, kini tampil lagi satu aplikasi hiburan yang dikenali sebagai Viu yang telah mendapat sambutan hebat sejak ia dilancarkan. Viu boleh diakses melalui smartphone, tablet atau desktop, kandungannya terdapat dalam Bahasa Inggeris, Korea, Tamil dan bahasa lain. Selain boleh menonton secara online, anda juga boleh memuat turun video yang disukai dalam format Definisi Standard (SD) atau Definisi Tinggi (HD) dan menonton secara offline pada bila-bila masa tanpa sebarang sokongan data atau WiFi. Sarikata turut ditawarkan untuk anda bagi video yang berbahasa lain. Dalam aplikasi Viu turut sertakan langganan VIU Premium, di mana hanya membuat langganan bulanan bernilai RM 10 maka boleh menikmati filem, muzik dan rancangan TV eksklusif selama sebulan.

Muat Turun:

Android

iOS


TCL Umum Pelancaran Google TV di CES2021 Tawar Kandungan Terbaik dengan Pengalaman Tontonan Hebat

HONG KONG, 12 Januari 2021 /PRNewswire/ — TCL Electronics (1070.HK), salah satu pengusaha yang dominan dalam industri TV global dan sebuah syarikat barangan elektronik pengguna yang terkemuka, mengumumkan di CES 2021, bahawa ia akan melancarkan siri TCL Google TV™ pada tahun 2021 kepada pengguna TCL, bermula di Amerika Syarikat dan selanjutnya di pelosok lain di dunia.

TCL Announces its Google TV Launch at CES2021 to Offer Very Best Content with Superb Viewing Experience

TCL Google TV akan menggabungkan teknologi paparan TCL yang utama dalam industri seperti Mini-LED, 8K dan QLED, dengan pengalaman hiburan baharu Google, bagi membantu pengguna menerokai dan mengakses kandungan yang mereka sukai dalam definisi mengagumkan pada skrin TCL yang terkini dengan lebih mudah berbanding sebelum ini.

“Pengenalan TCL Google TV akan membawa perkongsian kami bersama Google ke tahap seterusnya,” kata Kevin Wang, Ketua Pegawai Eksekutif TCL Industrial Holdings dan TCL Electronics. “Tema kami di CES tahun ini ialah ‘Alami Lebih Lagi’ dan dengan menggabungkan paparan canggih dengan kandungan pintar dan mudah yang dikuasakan oleh Google, saya yakin bahawa kami akan dapat membolehkan orang ramai di seluruh dunia untuk merealisasikannya pada tahun 2021.”

“Kami gembira untuk bekerjasama dengan TCL bagi membawakan Google TV kepada pengguna di serata dunia. Google TV merupakan pengalaman TV yang lebih berguna dan menggembirakan yang membantu pengguna mencari kandungan yang mereka sukai,” kata Shobana Radhakrishnan, Pengarah Kanan Kejuruteraan, Google TV.

TCL Google TV menghimpunkan filem, rancangan, TV secara langsung dan banyak lagi daripada aplikasi dan langganan serta menyusunnya untuk setiap pengguna. Ia menawarkan cadangan diperibadikan agar pengguna TCL dapat menerokai program baharu untuk ditonton. Pengguna juga boleh meminta Google untuk mencari filem dan rancangan, menjawab soalan dan mengawal peranti kediaman pintar melalui suara mereka pada skrin besar TCL.

* Google TV dan logo-logo berkaitan ialah tanda dagangan Google LLC

Latar Belakang TCL Electronics

TCL Electronics (1070.HK) ialah sebuah syarikat barangan elektronik pengguna yang berkembang pesat dan pengusaha yang terkemuka dalam industri TV global. Ditubuhkan pada tahun 1981, kini ia beroperasi dalam lebih 160 pasaran di seluruh dunia. Menurut OMDIA, TCL menduduki tempat ke-2 dalam bahagian pasaran TV jenama TCL pada suku kedua tahun 2020. TCL mengkhusus dalam penyelidikan, pembangunan dan pembuatan produk elektronik pengguna bermula daripada TV, audio dan peralatan kediaman pintar.

Keywords: Computer/Electronics Consumer Electronics Household Products Household/Consumer/Cosmetics Retail New products/services Trade show news

Source: PRNEWSWIRE


Facebook News Feed: Memaparkan Perkongsian Daripada Rakan-Rakan Berbanding Facebook Pages

Facebook sering membuat perubahan pada paparan News Feed mereka. Terkini, Facebook mengumumkan algoritma terbaru untuk News Feed yang akan lebih memaparkan perkongsian daripada rakan-rakan dan ahli keluarga di Facebook, berbanding dengan perkongsian daripada Facebook Pages.

Apa yang kita sedia maklum, Facebook ingin menghubungkan lebih ramai pengguna melalui platform mereka. Dengan perubahan ini, ia memastikan pengguna tidak terlepas sebarang perkongsian dan kemas kini daripada rakan-rakan di laman sosial.

Facebook turut memberitahu, Facebook Pages mungkin akan mengalami perubahan yang sedikit dalam membawa pautan keluar ke sesuatu web. Facebook meminta para pemilik Facebook Pages untuk memaparkan kandungan yang boleh membuatkan pengguna berinteraksi melaluinya, sekali gus menjadikan perkongsian tersebut dapat dilihat oleh lebih ramai lagi.


Terdapat Unit OnePlus 3 Yang Berhadapan Dengan Isu Paparan Skrin Kekuningan

OnePlus 3 yang baru sahaja dilancarkan telah berjaya menarik perhatian banyak pihak kerana ia boleh dianggap sebagai smartphone terbaik di pasaran jika soal harga diambil kira. Sebelum ini ramai pengguna yang sedikit kecewa dengan penggunaan paparan jenis Optic AMOLED pada OnePlus 3 kerana memaparkan warna yang tidak tepat dan kelihatan sedikit kebiruan. Nampaknya satu lagi isu terbaru berhubung paparan skrin peranti ini telah dihadapi oleh sesetengah unit OnePlus 3, yang mana terdapat tompokan kekuningan yang jelas dapat dilihat apabila warna latar gelap digunakan.

Bahkan sudah terdapat dua video yang telah dikongsikan di YouTube oleh pemilik OnePlus 3 bagi menunjukkan dengan lebih jelas isu yang dihadapi itu. Walau bagaimanapun, isu ini hanya dihadapi oleh segelintir pemilik sahaja dan tidak semua pemilik OnePlus 3 berhadapan dengan isu paparan skrin kekuningan ini. Jadi bagi anda yang bercadang untuk memiliki model berkuasa ini, mungkin anda perlu lebih peka dengan isu tersebut. Layari forum perbincangan untuk isu ini.


Xiaomi Mi 9T Pro Bakal Dilancar Pada 20 Ogos Ini?

Peranti terbaharu daripada Xiaomi iaitu Xiaomi Mi 9T pastinya menarik perhatian umum dengan rekaan dan spesifikasinya. Namun masih ramai yang tertanya-tanya bilakah Xiaomi Mi 9T Pro akan dilancarkan?

Dikhabarkan Xiaomi akan melancarkan peranti ini tidak lama lagi. Baru-baru ini mereka telah terdedah bahawa peranti ini akan dilancarkan di Eropah pada 20 Ogos ini dan di Taiwan pada 22 Ogos.

Jika mengikut spesifikasi Redmi K20 Pro, ia bakal tampil dengan saiz skrin yang baik iaitu 6.39 inci AMOLED FHD+ dan dikuasakan oleh pemproses Snapdragon 855. Aspek memori juga tidak mengecewakan apabila ia tampil dengan 8GB RAM.

Kamera juga tidak mengecewakan apabila hadir dengan 48MP dengan kapasiti baterinya adalah sangat baik iaitu 4000mAh. Jadi sama-sama kita nantikan kehadirkan peranti ini!!!

Artikel Berkaitan:


Projek Perintis GrabBike Kini Bermula Di Malaysia, Lokasi Terpilih – Lembah Klang

Ekoran daripada kejayaan di Indonesia, Vietnam dan Thailand sebelum ini, projek perintis GrabBike kini dilancarkan di Malaysia – Lokasi terpilih adalah Lembah Klang dan ia berlangsung selama 6 bulan. Projek ini merupakan sebahagian daripada projek “Proof of Concept” oleh kerajaan bertujuan menilai kebolehlaksanaan dan kesesuaian budaya bike-hailing dalam konteks setempat.

Menerusi perkhidmatan ini, pengguna Grab kini boleh memilih untuk menggunakan GrabBike tersedia untuk perjalanan dalam radius 10 km dari lokasi semasa. Bagi melindungi keselamatan pengguna dan pemandu, tempahan tunai untuk semua perjalanan GrabBike selepas jam 2 pagi tidak akan tersedia. Untuk maklumat lanjut, sila layari GrabBike. Muat turun aplikasi GrabBike : Google Play | App Store


Telefon Pintar Boleh Lipat Keluaran OPPO Dijangka Muncul Tahun Hadapan

Sebelum ini kami pernah berkongsi artikel mengenai OPPO dikatakan telah menfail reka bentuk telefon pintar boleh lipat versi mereka ke pejabat SIPO di China.

Kali ini, tersebar pula desas-desus mengatakan OPPO berkemungkinan bakal memperkenalkan rekaan paparan boleh lipat versi mereka pada acara Mobile World Congress (MWC) 2019. Tetapi, setakat ini masih tiada lagi maklumat lanjut mengenai peranti tersebut yang diperoleh.

Tahun 2019 nampaknya akan menjadi persaingan sengit era telefon pintar dengan rekaan paparan boleh lipat. Sama-sama kita tunggu siapakah gerangan yang terlebih dahulu akan hadir dengan rekaan ini! Stay tuned~

[SUMBER]

_____________________________________________________________

Artikel berkaitan:


Blizzard Mahu Memperbaiki ‘Overwatch’ eSports Chats

Blizzard pastinya mahu mempertingkatkan pengalaman pengguna dengan memperbaiki ‘Overwatch’ esports chats. Justeru mereka menguji chat moderation system bagi Overwatch Contenders feeder league yang mana perlu menghubungkan chat anda di dalam Twitch channel dengan akaun Battle.net anda.

Walaupun masih belum jelas bagaimana perkara ini akan dilakukan, namun dikhabarkan sebarang tindakan yang kurang sopan di dalam chat pastinya memberi kesan terhadap kedudukan anda di dalam Battle.net anda.

Menurut laporan laman sesawang engame, tempoh percubaan akan bermula bersama-sama dengan suku akhir musim ke-3 pada 28 Disember dan akan diteruskan sehingga pusingan tersebut tamat pada 12 januari. Selepas itu, pasukan Contenders anda melakukan kajian terhadap kesan secara keseluruhan bagi ujian tersebut.

Baca juga:


Hotel 5G Pertama Di Australia – Dikuasakan Dari OPPO

OPPO baru sahaja mempamerkan keupayaan 5G di majlis pelancaran 5G Live Cluster Field Trial yang dianjurkan oleh Celcom Malaysia, terkini OPPO juga membuka sayap ke bidang penginapan di mana syarikat ini telah membuka sebuah hotel bernama OPPO 5G Hotel di Australia.

Seperti namanya hotel ini dikuasakan di bawah teknologi 5G oleh OPPO dan menjadi pertama di Australia dengan keupayaan 5G, dan hotel ini menggunakan konsep hotel bergerak yang akan bertukar lokasi di sekitar kawasan Australia.

Bersama teknologi 5G, pelbagai teknologi pintar juga tersedia dalam hotel ini antaranya:

Hotel 5G ini merupakan kontena perkapalan yang berukuran 40ft, menerima tempahan mulai sekarang hingga 30 Ogos 2019 di HOTA, The Gold Coast. Harga sewa semalam adalah $150, sekitar RM622 untuk dua orang.


Eaton lancar pusat data mikro dantawaran UPS baru untuk membolehkan kecemerlangan prestasi untuk penggunaan canggih- “edge computing” dan pengurusan kuasa cekap tenaga

SINGAPURA, 22 Jun 2021 /PRNewswire/ — Syarikat pengurusan kuasa global Eaton baru-baru ini mengumumkan dua penambahan baru kepada pusat data mikronya (MDC) dan siri bekalan kuasa tidak diganggu (UPS) 9PX – iCube 2.0 dan 9PX litium-ion UPS. Disesuaikan untuk memenuhi “keperluan dan kesulitan”  unik organisasi-organisasi Asia yang ingin menjadikan infrastruktur pusat data mereka lasak masa depan, penyelesaian serantau baru ini membolehkan perniagaan untuk mencapai kecemerlangan teknologi maklumat dan operasi, sekali gus mengukuhkan kedudukan perusahaan mereka untuk mencapai kejayaan dalam peralihan tenaga yang berterusan.

“Di tengah  peralihan global ke arah  tenaga boleh diperbaharui, digitalisasi yang dipercepatkan dengan meluas  telah menjurus kepada kemunculan “edge computing”. Kemajuan teknologi yang berterusan mengubah cara data diproses, diurus dan disampaikan. Dengan latar belakang ini, , penyelesaian MDC dan UPS memainkan peranan yang semakin besar dalam merapatkan jurang “edge computing” dan memastikan aplikasi kritikal terus beroperasi dengan sedikit kesan terhadap alam sekitar,” kata Jimmy Yam, Naib Presiden, Sektor Elektrik, Asia Timur, Eaton. “Dengan pengaturan kerja jarak jauh yang berpanjangan dan pertumbuhan digitalisasi yang diharapkan, keperluan terhadap kapasiti pengkomputeran yang pantas dan mampan pasti akan meningkat. Pengenalan  iCube 2.0 dan 9PX Litium-ion UPS akan membantu memenuhi keperluan ini sambilmenjamin kecekapan tenaga.”

iCube 2.0 – penyelesaian pusat data mikro dipertingkat untuk kecemerlangan cekap-tenaga untuk “edge computing”.

Eaton iCube 2.0 (Pusat Data Mikro 2.0)

Penaiktarafan penyelesaian MDC 1.0 Eaton yang sudah ada , iCube 2.0 direka  untuk menangani cabaran dan halangan utama  pengguna biasa dalam “edge computing”, seperti kekangan ruang dan kekurangan kepakaran teknikal dalam merancang dan menggunakan penyelesaian dari awal..

Tidak seperti penyelesaian MDC 1.0 generasi pertama, iCube 2.0 boleh disesuaikan mengikut pelbagai saiz rak. Pengurus IT boleh memilih daripada barisan dimensi kabinet iCube 2.0. Ini bermula daripada rak asas yang dilengkapi dengan peralatan kritikal misi yang dirancang untuk pejabat kecil, sehingga penyelesaian pelbagai rak pasang siap untuk pejabat bersaiz sederhana hingga besar. Fleksibiliti ini membolehkan organisasi untuk mengoptimumkan penggunaan ruang bilik unit mereka dan memperluas penggunaan mengikut keperluan operasi yang semakin berkembang. Ini juga bermaksud mengurangkan penggunaan dan penyelenggaraan, akhirnya memberikan keberkesanan kos yang lebih besar kepada organisasi dengan jumlah kos pemilikan (TCO) yang dikurangkan.

Sebagai “penyelesaian pasang-dan-pakai (“plug and play”) dan pasang siap iCube 2.0 turut menawarkan kemudahan penggunaan kepada pengurus IT. Ia memerlukan keperluan penyelenggaraan dan tenaga kerja yang minimum dengan sistem perisian pengurusan pintar, , yang menyediakan fungsi pemantauan parameter persekitaran yang komprehensif serta amaran automatik dan analitik prediktif untuk prestasi yang optimum. Dalam masa yang sama, penilaian seismik kelas 8 iCube 2.0 dan pensijilan[1] yang terbaik dalam kelas membolehkannya untuk digunakan dengan selamat di persekitaran yang tidak sesuai yang mungkin berdebu, panas, lembap, dan bahkan terdedah kepada gempa bumi.

9PX litium-ion UPS – cara yang lebih mesra alam dan lebih pintar untuk melindungi bekalan kuasa infrastruktur kritikal

9PX Litium 1-3K dengan rak terpasang 1 EBM

Penambahan terkini kepada siri 9PX UPS kelas-enterprise  Eaton ialah pembaharuan litium-ion (Li-ion) yang lebih mesra alam, lebih cekap daripada penawaran berkuasa VRLA semasa. Di nilai sebagai yang terbaik dalam pasaran, penaiktarafan produk ini terus membuktikan prestasiEaton dalam penggunaan Li-ion UPS, khususnya di rantau Asia Tenggara.

Dengan kemajuan teknologi yang dapat menurunkan kos pengeluaran dan penggunaan, penyelesaian UPS berkuasa Li-ion menjadi semakin popular dalam beberapa tahun kebelakangan ini ekoran jejaknya yang lebih kecil, kitaran pengecasan yang lebih pendek, jangka hayat lebih panjang dan penjimatan TCO[2].

Dilengkapi dengan bateri litium ferum fosfat (LFP) – salah satu penyelesaian Li-ion yang paling selamat dan paling lama bertahan yang kini tersedia dalam pasaran, 9PX Li-ion UPS Eaton diperakui oleh Energy Star dan memberi kecekapan tenaga yang utama dalam industri sehingga 94% bagi mod beroperasi. Selain daripada emisi CO2 yang lebih rendah, penyelesaian UPS menyediakan penggunaan ruang lantai yang lebih besar dengan jejak fizikal lebih kecil dan pengurangan berat keseluruhan[3]. Ia turut dilengkapi dengan perisian sistem pengurusan bateri (BMS) pintar serta ciri-ciri keselamatan siber kritikal[4] yang menyediakan organisasi-organisasi dengan keupayaan yang semakin penting untuk mengoptimumkan pengurusan tenaga dan kapasiti serta melindungi daripada penggodam (“hackers”).

Selain itu, 9PX Li-ion UPS dilengkapi dengan Pengurus Kuasa Pintar Eaton yang membolehkan integrasi mendalam dengan persekitaran maya VMware dan HyperV, meningkatkan daya tahan infrastruktur daripada kesan buruk dan kesan kepada alam sekitar melalui automasi pemulihan bencana dan mendayakan keupayaan penyisihan beban termaju untuk menggerakkan beban operasi kritikal dengan lebih lama.

Bersama dengan pengurangan tenaga dan kos penyejukan serta jangka hayat perkhidmatan selama lapan hingga sepuluh tahun, 9PX Li-ion UPS Eaton memberi penjimatan TCO dalam tempoh jangka panjang secara keseluruhan memandangkan ia tidak memerlukan penggantian modul bateri luar atau tenaga kerja tambahan serta kos penghantaran yang berkaitan. Hal ini terutama berlaku untuk organisasi-organisasi yang menghadapi cabaran dalam menyediakanperkhidmatan ekoran lokasi jarak jauh atau penggunaan besar, gangguan kuasa yang kerap berlaku atau menjalankan aplikasi kritikal yang tidak memerlukan waktu henti.

“Kuasa yang berterusan diperlukan untuk memastikan aplikasi atau pelayan beroperasi 24/7, terutamanya dalam era “edge computing”; namun ini boleh menjejaskan alam sekitar dalam tempoh jangka panjang,” tambah Yam. “Mengimbangi pertumbuhan dan ketangkasan perniagaan dalam ekonomi dipacu data terhadap matlamat kelestarian merupakan satu cabaran yang semakin dihadapi oleh organisasi-organisasi. Namun begitu, dengan teknologi, rakan kongsi dan strategi yang tepat, perniagaan akan dapat mengemudi keutamaan yang rumit namun melengkapi ini dan akhirnya berjaya.”

Maklumat lanjut mengenai iCube 2.0 dan 9PX Li-ion UPS disediakan di laman web masing-masing. Perniagaan yang mencari penyelesaian inovatif untuk menjadikan infrastruktur pusat data mereka lasak masa depan juga boleh mendaftar untuk webinar akan datang dan mengakses video atas-permintaan di hab sumber Transform Your Data Center Eaton.

Latar Belakang Eaton Electrical Sector

Perniagaan elektrik Eaton ialah peneraju global dengan kepakaran aplikasi serantau yang mendalam dalam pengagihan kuasa serta perlindungan litar; kualiti kuasa, kuasa sandaran dan simpanan tenaga; kawalan dan automasi; keselamatan nyawa dan sekuriti; penyelesaian struktur; dan penyelesaian persekitaran yang sukar dan berbahaya. Melalui perkhidmatan hujung-ke-hujung, saluran dan platform digital bersepadu serta pandangan mendalam, Eaton memperkasa apa yang penting merentas industri-industri dan seluruh dunia, membantu pelanggan menyelesaikan cabaran pengurusan kuasa elektrik mereka yang paling kritikal.

Misi Eaton adalah untuk meningkatkan kualiti hidup dan persekitaran melalui penggunaan teknologi serta perkhidmatan pengurusan kuasa. Kami menyediakan penyelesaian lestari yang membantu pelanggan kami mengurus kuasa elektrik, hidraulik dan mekanikal dengan berkesan – lebih selamat, lebih cekap dan lebih andal. Pendapatan tahun 2020 Eaton mencecah $17.9 bilion dan kami menjual produk kepada pelanggan di lebih daripada 175 negara. Kami memiliki kira-kira 94,000 kakitangan. Untuk maklumat lanjut, kunjungi Eaton.com.

[1]  iCube 2.0 diuji untuk menyokong beban peralatan sehingga 1,800 kg dan memenuhi pelbagai standard industri yang diiktiraf di peringkat antarabangsa dan serantau iaitu pensijilan TLC, UL dan CE untuk teknologi MDC, UPS dan pendinginan jitu.

[2]  Berbanding dengan teknologi VLRA tradisional, bateri Li-ion mempunyai jejak 3 kali ganda lebih kecil dan jangka hayat 3 kali ganda lebih lama dan 70% lebih ringan beratnya dan 4 kali ganda pengecasan pantas. Secara keseluruhan, ia biasanya tidak memerlukan penggantian, tidak seperti bateri VLRA dan berupaya untuk menawarkan sehingga 50% penjimatan TCO.

[3]  Pengurangan 20% berat UPS dan lebih daripada 40% pengurangan berat modul bateri luar (EBM). Saiz EBM juga dikurangkan kepada 1U, manakala UPS memenuhi saiz 2U standard industri.

[4]  Ciri-ciri keselamatan siber dan pemayaan utama termasuk kad rangkaian gigabit Network-M2 – peranti sambungan UPS Eaton yang membantu menjamin UPS dalam persekitaran pusat data dan dua pensijilan keselamatan siber UL 2900-1 dan IEC 62443-4-2 antarabangsa.

Source: PRNEWSWIRE


Reviu Eksklusif: Sony Xperia XA1 Plus, Peranti 4GB RAM Berkualiti Hanya RM1,499!

Sony Xperia XA1 Plus walaupun menawarkan spesifikasi yang lebih rendah berbanding Xperia XA1 Ultra, telefon pintar ini masih berbaloi dibeli kerana menawarkan memori dalaman, RAM serta bateri yang lebih besar. Ingin mengetahui apa yang menarik mengenai telefon pintar ini, lihat reviu di bawah…

Kelebihan yang dimiliki oleh Xperia XA1 Plus adalah sokongan fungsi pengimbas cap jari yang terletak di sebelah sisi kanan peranti, iaitu pada butang kuasa. Selain boleh mengakses sebanyak lima jari dalam satu-satu masa, pengguna juga boleh mengakses telefon pintar ini dalam pelbagai posisi kerana ianya menyokong 360 darjah.

Dari segi penggambaran utama, Xperia XA1 Plus masih mengekalkan lensa sama seperti Xperia XA1 Ultra dan Xperia XA1 dengan harga lebih murah berbanding Xperia XA1 Ultra. Kamera utama menawarkan lensa 23 Megapiksel yang diserikan dengan pelbagai mod penggambaran menarik di antaranya Manual, HDR, Superior Auto, Sound Photo dan beberapa lagi.

Bagi penggambaran hadapan pula, ia masih mengekalkan resolusi sama dengan model Xperia XA1 iaitu 8 Megapiksel. Lebih istimewa, Xperia XA1 Plus telah menyokong fungsi Superior Auto serta Smart Selfie Flash. Malah gambar swafoto yang diambil dalam keadaan kurang pencahayaan masih kelihatan memuaskan dan natural.

**TIP! Anda boleh mengambil gambar menggunakan butang dedikasi kamera yang tersedia di sisi kanan.

Bagi model ‘Plus’ ini, tidak dinafikan beberapa spesifikasi telah dipertingkatkan berbanding Xperia XA1 dan Xperia XA1 Ultra, salah satunya adalah bateri. Hadir dengan bateri lebih besar berkapasiti 3430mAh berbanding model sebelumnya, sokongan teknologi pengecasan pantas yang diberi nama Qnovo Adaptive Charging sangat membantu terutamanya bagi mereka yang suka melancong. Ini kerana, jika terlupa membawa bateri tambahan, tidak perlu risau kerana teknologi ini membolehkan anda mengecas telefon pintar dengan cepat dan pantas.

Tidak dinafikan, ramai pengguna yang suka bermain permainan mudah alih pada telefon pintar mereka. Adakah Xperia XA1 Plus ini sesuai? Bagi kami, ianya boleh dipertimbangkan! Selain dibekalkan dengan RAM sebesar 4GB, ia turut dikuasakan oleh pemproses Octa-core berkelajuan 2.3GHz, 64 bit bersama grafik MediaTek Helio P20. Malah paparan skrin bersaiz 5.5 inci pastinya memberikan keseronokan semasa bermain.

Kami telah cuba bermain permainan Real Racing 3 dan Racing Horizon, ternyata ia memaparkan grafik yang lancar dan kelihatan seperti sebenar.

Jika dilihat pada tawaran harga, Sony Xperia XA1 Plus menawarkan harga yang lebih murah berbanding Xperia XA1 Ultra. Namun begitu, ianya masih berbaloi untuk dimiliki kerana hadir dengan storan dan RAM yang besar, malah baterinya juga lebih besar berbanding model sebelum ini. Penggambaran utama masih dikekalkan 23 Megapiksel dan mampu menghasilkan gambar low-light dan Night Mode yang cantik!

Bukan itu sahaja, buat mereka yang gemar bermain permainan mudah alih, Xperia XA1 Plus turut dibekalkan memori RAM 4GB yang terasa lancar tanpa masalah lagging apabila bermain permainan di dalam telefon pintar ini. Ditambah pula dengan bateri yang besar, pastinya memberikan keseronokan berganda buat anda! Namun begitu, bezel yang besar serta rekaan yang sama seperti model sebelum ini membuatkan pengguna agak keliru dengan telefon pintar terbaru keluaran Sony ini.


Celcom Home Menawarkan Hadiah Bernilai Sehingga RM500 Ribu Menerusi Kempen 90 Days Of Awesomeness

Ini satu berita yang pastinya mampu menarik minat anda apabila Celcom melancarkan kempen 90 Days of Awesomeness yang menawarkan hadiah keseluruhan bernilai RM500 ribu bagi mereka yang melakukan pendaftaran Celcom Home Broadband.

Menariknya, hadiah paling grand bagi peraduan ini adalah berupa sebuah kereta Proton X70. Terdapat juga 9 hadiah utama yang ditawarkan yang berupa percutian untuk 4 orang ke destinasi menarik antaranya ke London, Seoul, Istanbul dan sebagainya.

Tidak terhenti di situ, Celcom turut menawarkan hadiah harian berbentuk bancar beli-belah bernilai RM200 kepada 9 orang.

Menarik bukan! Justeru bagi yang berminat perlu mendaftar bagi mana-mana Celcom Home Wireless atau Celcom’s Home Fibre dari 15 Oktober 2019 sehingga 15 Januari 2020 dan ia hanya terbuka untuk pelangga baru sahaja.

Anda boleh mendaftar di Celcom Bluecube, rakan sah Celcom atau terus menghubungi khidmat pelanggan di talian 1-300-11-3282.

Anda perlu sentiasa peka kerana Celcom akan mengumumkan nama pemenang setiap hari menerusi Laman sesawang Celcom. Bagi Grand Prize dan hadiah utama, ia akan diumumkan dalam tempoh 30 hari selepas tamat kempen peraduan ini.

Bagi mendapatkan maklumat lanjut, anda boleh melayari laman sesawang Celcom Home Fibre dan Celcom Home Wireless.

Artikel Berkaitan:


Alchemy Stars Juga Mengumumkan Bahawa Mereka Sedang Mengusahakan Bahasa Indonesia & Bahasa Thai Untuk Permainan Ini & Akan Tersedia Dalam Masa Terdekat!

Alchemy Stars, strategi garis revolusi RPG. Permainan ini telah memperoleh lebih daripada 2 juta muat turun global & 5 juta pendaftaran hanya dalam 2 minggu pelancarannya. Berkat sokongan yang luar biasa dari rakan Navigator, Alchemy Stars juga mengumumkan bahawa mereka sedang mengusahakan Bahasa Indonesia & Bahasa Thai untuk permainan ini dan akan tersedia dalam masa terdekat! Bagi mereka yang belum mencuba permainan ini, anda boleh memuat turun permainan di sini.

Setiap watak dalam Alchemy Stars mempunyai keistimewaan mereka, iaitu Detonator, Sniper, Converter & Support, ini akan menentukan bagaimana anda akan membina komposisi pasukan anda berdasarkan peranan dan keistimewaan watak tersebut.

Peranan setiap watak boleh dikategorikan ke Detonator, unit yang boleh mengeluarkan damage AOE besar kepada beberapa sasaran di sekitarnya dengan kombo rantai yang betul; Sniper, unit dengan kekuatan tinggi yang dapat menembak sasaran dari jarak yang lebih jauh; Converter, unit yang dapat mengubah warna jubin dengan kemahiran aktif mereka; dan Support, yang boleh sembuh, menyediakan Kombo 2x, pelindung perisai atau kenakan musuh dengan kesan-kesan seperti racun, luka bakar, pendarahan dan lain-lain.

Sebelum kita meneruskan pembinaan pasukan, kita harus memahami bahawa membina pasukan warna mono adalah lebih baik kerana pasukan warna mono mempunyai output & kesinambungan damage yang lebih baik kerana 5 unit anda akan menyerang bersama jika anda mencetuskan jubin warna yang tepat. Pasukan warna Duo boleh diterima kerana fleksibiliti elemen mereka manakala pasukan pelangi semestinya tidak disyorkan.

Komposisi pasukan umum harus mempunyai 1 unit DPS, 1 Support yang boleh menyembuhkan team anda & 1 Converter. Itu adalah unit utama yang membantu anda melalui banyak peringkat. DPS bertanggungjawab untuk damage output. DPS juga biasanya ditempatkan sebagai Kapten Pasukan kerana kapten akan selalu mencetuskan serangan tanpa mengira warna jubin. Penyembuh akan memastikan anda tetap hidup, sangat disyorkan untuk dimiliki terutama untuk “Secret Teritoties”, Converter akan mengubah jubin menjadi warna pasukan anda untuk membantu anda mencapai kombo rantai yang lebih baik. Unit ke-4 dan ke-5 sangat disarankan untuk memiliki teleporter yang dapat membantu mengubah kedudukan setiap kali menghadapi situasi yang sukar dan Converter kedua juga disarankan kerana Converter tambahan akan selalu berguna.

Pihak official Alchemy Stars juga akan memberi watak 5 bintang – Dayna, unit DPS element guruh kepada semua permain. Anda hanya perlu menyelesaikan 10 misi-misi event pertumbuhan terhad masa dan Dayna akan dimiliki anda secara percuma!


Neat, Alternatif Teknologi Kewangan Bank, Kumpul USD11J Dorong Peluasan Antarabangsa

HONG KONG, 8 April 2020 /PRNewswire/ — Neat, sebuah syarikat Teknologi Kewangan (FinTech) berpangkalan di Hong Kong yang menawarkan penyelesaian kewangan moden kepada PKS dan syarikat baharu, hari ini mengumumkan pengumpulan daripada pusingan pendanaan Siri A sebanyak USD11 juta. Pacific Century Group (PCG) memimpin pusingan ini dengan penyertaan daripada Visa dan MassMutual Ventures Southeast Asia, antara lain.

Menerusi pelaburan ini, Neat merancang untuk meneruskan pengembangan antarabangsanya bagi menyokong perniagaan yang berdagang merentas sempadan.

Visi Neat adalah untuk mendayakan ekonomi usahawan, bermula dengan akaun perniagaan berbilang mata wang yang boleh dibuka secara dalam talian dengan permohonan selama 15 minit, kad perbelanjaan korporat dan keupayaan untuk menghantar serta menerima wang di seluruh dunia.

Di samping itu, Neat dan Visa telah memeterai satu perkongsian strategik dan dalam beberapa bulan akan datang Neat akan mula mengeluarkan kad kredit Visa yang menyasarkan PKS rentas sempadan.

“Matlamat kami adalah untuk menawarkan penyelesaian yang benar-benar berciri global untuk perniagaan yang berdagang merentas sempadan, tanpa mengira saiz atau berapa lama ia berada dalam pasaran. Kad kredit korporat, sebagai contoh, boleh menjadi amat sukar untuk diperoleh oleh perniagaan baharu,” kata David Rosa, Ketua Pegawai Eksekutif dan Pengasas Bersama Neat. “Kami teruja untuk bekerjasama dengan Visa, salah satu peneraju dalam pembayaran digital, bagi menawarkan produk yang bukan selalu dapat diakses oleh PKS baharu.”

Dalam tempoh jangka panjang, Neat bermatlamat untuk menjadikan perdagangan antarabangsa hampir tiada masalah bukan sahaja dengan menawarkan cara untuk pelanggan memindahkan wang, tetapi juga memanfaatkan ekosistem alatan luas yang mengautomasikan proses perniagaan mereka (senarai gaji, perakaunan, logistik dan sebagainya) untuk akhirnya membolehkan sesiapa sahaja menjalankan perniagaan bertaraf antarabangsa dengan mudah.

Dengan bilangan global mencecah lebih 500 juta syarikat baharu dan PKS lain, dana daripada pusingan ini akan digunakan untuk melanjutkan pengembangan antarabangsa Neat. Terutamanya:

Bagi mencerminkan dengan lebih baik sifat perdagangan rentas sempadan kumpulan pelanggannya, Neat juga memindahkan domain laman sesawangnya daripada www.neat.hk kepada www.neatcommerce.com.

“Kami berasa bangga untuk menyokong Neat dalam visi syarikat bagi menyokong para usahawan. Terdapat permintaan yang jelas untuk produk kewangan yang lebih baik buat PKS, khususnya apabila melibatkan pembayaran dan perdagangan rentas sempadan dan kami yakin bahawa pasukan Neat yang bersemangat dan inovatif akan merealisasikannya,” kata Ryan Collins, Pengarah Urusan MassMutual Ventures.

“Kami percaya bagi menjadikan perdagangan rentas sempadan yang lancar sebagai suatu kenyataan untuk perniagaan yang bercita-cita tinggi di seluruh dunia. Suntikan modal ini akan dapat memperkasa pertumbuhan kami dalam mendayakan PKS baharu untuk beroperasi dengan lancar antara Eropah dan Asia,” kata David Rosa. “Kejayaan daripada pusingan ini menjadi sokongan yang jelas bahawa kami menuju ke arah yang betul.”

Latar Belakang Neat

Misi Neat adalah untuk mendayakan ekonomi usahawan – bermula dengan akaun berbilang mata wang yang berciri digital sepenuhnya yang dibina untuk usahawan antarabangsa masa kini. Akaun Perniagaan Neat memberi keupayaan kepada anda untuk menghantar dan menerima wang di seluruh dunia pada kadar pertukaran yang lebih kompetitif berbanding apa yang anda peroleh daripada bank; mengakses kad perbelanjaan korporat Neat untuk perbelanjaaan dalam talian dan luar talian, selain pengeluaran ATM; ia juga melibatkan ciri-ciri pengesanan perbelanjaan dan keselamatan yang intuitif. Ketahui lebih lanjut di www.neatcommerce.com.

Foto – https://photos.prnasia.com/prnh/20200406/2768537-1?lang=0

Keywords:  Banking/Financial Service Computer/Electronics Contracts Corporate Expansion Financing agreements Venture Capital Financial Technology

Source: PRNEWSWIRE


HUAWEI Membuka Keselamatan Siber Global Yang Terbesar & Perlindungan Privasi Pusat Ketelusan Di China

HUAWEI membuka pusat keselamatan dan perlindungan privasi global yang terbesar di Dongguan, China, dengan wakil dari GSMA, Suse, institusi standard British, dan pengawal selia dari UAE dan Indonesia yang bercakap pada majlis perasmian.

Bersama dengan pembukaan pusat baru, HUAWE juga mengeluarkan garis dasar keselamatan produknya, menandakan kali pertama syarikat itu telah membuat rangka kerja asas produk dan amalan pengurusan yang tersedia untuk industri secara keseluruhannya. Tindakan ini adalah sebahagian daripada usaha yang lebih luas syarikat untuk melibatkan diri dengan pelanggan, pembekal, organisasi piawaian, dan pihak berkepentingan lain untuk mengukuhkan keselamatan siber bersama-sama di seluruh industri.

HUAWE membuka pusat keselamatan dan perlindungan privasi Global Cyber yang baru di Dongguan untuk menangani isu-isu ini, menyediakan platform bagi pihak berkepentingan industri untuk berkongsi kepakaran dalam tadbir urus siber dan kerja-kerja penyelesaian teknikal bersama-sama. Pusat ini direka untuk menunjukkan penyelesaian dan pengalaman berkongsi, memudahkan komunikasi dan inovasi bersama, dan menyokong ujian dan pengesahan keselamatan. Ia akan dibuka kepada pengawal selia, organisasi ujian pihak ketiga yang bebas, dan organisasi piawaian, serta pelanggan, rakan kongsi, dan pembekal Huawei.

Untuk meneruskan pendekatan bersatu untuk keselamatan siber dalam industri telekom, organisasi seperti GSMA dan 3GPP juga telah bekerjasama dengan pihak berkepentingan industri untuk mempromosikan spesifikasi jaminan keselamatan NESAS dan pensijilan bebas. Basel ini telah melihat penerimaan yang luas dalam industri, dan akan memainkan peranan penting dalam pembangunan dan pengesahan rangkaian yang selamat.


Variasi Warna Terbaru ZenPower Pro

Asus membawakan pilihan warna terbaru kepada barisan powerbank ZenPower Pro dengan memperkenalkan warna Baby Blue dan juga Rose Pink. ZenPower Pro mempunyai kapasiti kuasa 10050 mAh yang juga menyokong fungsi Quick Charge 2.0.

Saiz yang kompak dan juga ringan menjadikan pek kuasa ini amat sesuai dibawa ke mana-mana. Anda juga tidak perlu risau akan isu keselamatan kerana powerbank ini dibina dengan 11 teknologi power safe dan telah menerima 9 sijil keselamatan peranti antarabangsa.

Harga jualan RM 129


Aplikasi eTextbook Kini Boleh Dimuat Turun Secara PERCUMA!

Penawaran buku teks digital untuk para pelajar kini telah dilaksanakan secara rasminya oleh kerajaan, dan boleh digunakan oleh para pelajar Tingkatan 1 terlebih dahulu.

Aplikasi KPM eTextbook hadir dalam bentuk EPUB di mana ia adalah lebih ringan sedikit berbanding bentuk PDF, direka khas untuk pendidikan rendah dan menengah Malaysia.

Para pelajar boleh muat turun aplikasi eTextbook di peranti Android atau iOS anda secara percuma, dan pendaftaran perlu dilakukan berasaskan sekolah.


FieldPower Diiktiraf sebagai Pengusaha Khusus dalam Magic Quadrant Pengurusan Perkhidmatan Lapangan Gartner 2020

DUBAI, UAE, 16 Julai 2020 /PRNewswire/ — FieldPower, penyedia penyelesaian Pengurusan Perkhidmatan Lapangan yang terkemuka, hari ini mengumumkan bahawa Gartner telah mengiktiraf syarikat mereka sebagai Pengusaha Khusus dalam Magic Quadrant untuk Pengurusan Perkhidmatan Lapangan 2020. Syarikat ini telah dinilai atas kesempurnaan visinya dan kebolehan pelaksanaan.

Mengulas mengenai pengiktirafan ini, En. Venkatesh Sundaram, Ketua Pegawai Eksekutif FieldPower berkata, “Kami berbesar hati untuk menerima pengiktirafan daripada Gartner ini. Kami melihat pengiktirafan ini sebagai pengesahan yang positif dan merasakan ia memberi keyakinan terhadap kebolehan kami untuk memberi nilai kepada pelanggan. Kami percaya bahawa ketangkasan dan kebolehan kami untuk berinovasi telah dibawa ke sini pada hari ini. Dengan pasukan ini, saya yakin bahawa kami akan dapat menyumbang dengan signifikan kepada pelanggan kami dan Industri Pengurusan Perkhidmatan Lapangan.”

Menurut penganalisis Gartner Jim Robinson dan Naved Rashid, “Vendor yang disenaraikan dalam Magic Quadrant ini telah menunjukkan keupayaan untuk menyediakan SaaS berbilang penyewa dan dalam banyak keadaan, produk dihoskan oleh penyewa tunggal yang menyokong FSM untuk perusahaan bersaiz sederhana dan besar dalam pelbagai industri. Sesetengahnya menyediakan pengoptimuman penjadualan perkhidmatan lapangan atau aplikasi mudah alih yang sempit, namun mendalam. Sementara yang lain pula menyediakan suit perkhidmatan yang luas.”

Klik di sini untuk mengakses salinan laporan percuma.

Penafian Gartner:

Gartner tidak mengendors mana-mana vendor, produk atau perkhidmatan yang digambarkan dalam penerbitan penyelidikan kami dan tidak menggalakkan pengguna teknologi untuk memilih hanya vendor-vendor yang memiliki penarafan tertinggi atau designasi lain. Penerbitan penyelidikan Gartner terdiri daripada pendapat organisasi penyelidikan Gartner dan tidak boleh ditafsirkan sebagai pernyataan fakta. Gartner menafikan semua jaminan, tersurat atau tersirat, berhubung dengan penyelidikan ini, termasuk sebarang jaminan kebolehdagangan atau kesesuaian untuk tujuan tertentu.

Latar Belakang FieldPower:

FieldPower ialah Syarikat Teknologi era baharu berpangkalan di Dubai yang memberi tumpuan bagi mencipta penyelesaian untuk Pengurusan Perkhidmatan Lapangan (FSM). Dengan memanfaatkan teknologi digital termasuk Kecerdasan Buatan, IoT dan teknologi Pengautomatan, FieldPower menawarkan kelebihan kompetitif kepada pelanggan. Dengan lebih 1000 pekerja yang berada merentas 4 benua, FieldPower berusaha untu memberi kesan mendalam untuk Pengurusan Perkhidmatan Lapangan. Untuk butiran lanjut, kunjungi www.fieldpower.com

Hubungan Media:

Karthik SubramanianNaib Presiden – Pemasarankarthiks@ducont.com +91-98409-05522

Foto: https://ering.com.my/wp-content/uploads/2020/07/fieldpower-diiktiraf-sebagai-pengusaha-khusus-dalam-magic-quadrant-pengurusan-perkhidmatan-lapangan-gartner-2020-1.jpg

Logo: https://ering.com.my/wp-content/uploads/2020/07/fieldpower-diiktiraf-sebagai-pengusaha-khusus-dalam-magic-quadrant-pengurusan-perkhidmatan-lapangan-gartner-2020.jpg

Keywords: Computer Networks Computer Software Computer/Electronics Internet Technology Publishing/Information Service Telecommunications Workforce Management/Human Resources Feature News Releases

Source: PRNEWSWIRE


Wow! Menang Ang Pow Percuma Setiap Hari?! Jom Sertai Ang Pow Challenge Di Aplikasi Boost!

Khas buat korang yang claim RM30 e-Tunai Rakyat menerusi aplikasi Boost! Selain daripada menebus RM30, korang juga boleh menyertai permainan menarik, Ang Pow Challenge – di mana melayakkan korang untuk menerima cashback atau duit syiling.

Sebaik sahaja selesai membuat proses penebusan, korang akan menerima dua (2) Ang Pow di dalam aplikasi Boost secara automatik. Korang perlu memilih untuk menebus / memberinya kepada rakan. Pun begitu, korang akan ‘mati’ dalam permainan sekiranya menebus kedua – dua Ang Pow.

Sekiranya mahu terus ‘hidup’, korang perlu memberikan Ang Pow kedua dengan rakan yang tidak sertai challenge ini. Rakan korang akan menerima Ang Pow tersebut dalam masa 24 jam dan pastikan dia membukanya! So, korang berdua akan menerima 2 Ang Pows baru lagi.

Step ini perlu diulang setiap hari untuk terus hidup dalam permainan. Tapi bagaimana kalau korang ‘mati’ dalam permainan? Jangan risau, korang boleh membelanjakan RM50 untuk menghidupkan semula dan meneruskan permainan. Enjoy! Bestnya!


Telegram Lebih Seronok Dengan Fungsi Serba Baru

Pengguna aplikasi Telegram kini boleh menikmati beberapa fungsi media terbaru yang ditawarkan pada versi terbaru aplikasi mesej tersebut. fungsi terbaru itu membolehkan anda melakukan suntingan pada gambar dengan menggunakan topeng maya, menambah pelekat dan juga teks.

Cara menggunakannya pula adalah amat mudah, anda cuma perlu memilih topeng maya yang anda mahu, kemudian ia akan diletakkan secara automatik ke atas wajah di dalam gambar kerana fungsi terbaru ini hadir dengan kebolehan mengesan wajah dalam gambar. Selepas itu anda boleh menambah suntingan lain seperti pelekat dan juga teks.

Selain suntingan topeng maya, anda juga boleh menghasilkan media format GIF anda sendiri melalui aplikasi Telegram. Anda hanya perlu rekod video berdurasi pendek, kemudian tap butang mute dan kongsi animasi tersebut dalam bentuk GIF. Fail tersebut akan disimpan secara automatik di dalam peranti anda sebagai fail GIF dan anda boleh menggunkannya lagi pada masa yang lain.


Digi Melanjutkan Internet 30GB Percuma Setiap Bulan Untuk Menyokong Komuniti B40

Digi Telecommunications Sdn Bhd (“Digi”)  menyokong komuniti B40 dengan memperluas tawaran Internet Produktiviti 30GB percuma setiap bulan (1GB setiap hari) hingga 31 Julai 2021, dan terus membantu Semua pelanggan Pascabayar dan Prabayar yang aktif akan terus menikmati Internet Produktiviti 30GB sebulan untuk alat pembelajaran dan produktiviti, melebihi dan melebihi peruntukan data bulanan mereka dari rancangan yang ada.

Mengakses media sosial, permainan, streaming video dan muzik akan memanfaatkan rancangan data pelanggan yang ada. Digi juga akan terus menawarkan akses percuma dan tanpa had ke pelbagai aplikasi, laman web dan perkhidmatan yang berkaitan dengan maklumat untuk memastikan rakyat Malaysia terus dikemas kini dengan perkembangan terkini Covid-19. Senarai tersebut merangkumi aplikasi MySejahtera dan MyTrace, laman web dan talian hotline yang berkaitan dengan kesihatan seperti Hotline Pusat Tindak Balas Krisis Persediaan Kementerian Kesihatan (CPRC), laman web Kementerian Kesihatan dan Organisasi Kesihatan Sedunia, dan banyak lagi.

Selain itu, Digi akan menawarkan kredit internet bernilai RM5 (Prabayar) atau rebat bil (Pascabayar) kepada penerima program Bantuan Prihatin Rakyat (BPR) yang layak. Penerima BPR yang layak perlu menghantar “BPR” ke 28282 untuk mendaftarkan minat mereka untuk menerima kredit atau rebat internet RM5, dan akan menerima pemberitahuan SMS setelah pengesahan berjaya.

Digi juga menyeru semua rakyat Malaysia untuk menjadi sebahagian dari #MYBaikHati, sebuah kempen sumber khidmat sumber untuk menyediakan pelajar dari komuniti B40 akses yang lebih baik ke pembelajaran digital. Digi mengumpulkan peranti terpakai seperti telefon pintar, tablet dan komputer riba, untuk digunakan semula dan diedarkan kepada pelajar B40 melalui Pusat Komuniti Internet (PIK) terpilih yang diuruskan oleh Digi.

Inisiatif-inisiatif ini berada di bawah usaha bantuan berterusan yang dipacu bersama oleh Suruhanjaya Komunikasi dan Multimedia Malaysia (SKMM), Kementerian Komunikasi dan Multimedia, dan industri telekomunikasi untuk meredakan cabaran yang dihadapi oleh masyarakat yang terkena wabak dan memungkinkan mereka untuk terus terhubung dengan apa yang paling penting.


Nokia 106 Dilancarkan – Dengan Bateri Tahan Hingga 21 Hari

Walaupun peredaran masa semakin hari semakin maju, Nokia tidak lupa akan asal usulnya. Oleh itu, Nokia baru sahaja melancarkan feature phone dengan nafas baru iaitu Nokia 106.

Nokia 106 menampilkan skrin berwarna 1.8-inci yang turut dilengkapi papan kekunci fizikal bagi memudahkan golongan berumur untuk menggunakan telefon ini. Malah ia turut dikuasakan oleh pemproses MTK6261D dengan memori RAM 4MB dan ROM 4MB. Bateri yang dimuatkan mendapat kuasa sebanyak 800mAh berupaya membuat panggilan sehingga 15.7 jam dan masa menunggu mencecah 21 hari.

Selain itu, telefon ini juga dilengkapi port mikro USB 2.0 serta radio FM. Seterusnya, Nokia 106 boleh dioperasikan dengan dua SIM yang berbeza dan ditawarkan dengan warna pilihan Dark Grey. Buat masa ini, HMD Global masih belum mengumumkan ketersediaannya di pasaran Malaysia.

Sumber


Promosi Harga ASUS ROG Strix Scar Edition – Diskaun Sehingga RM1,000

Berita baik buat penggemar laptop gaming, Asus Malaysia baru sahaja mengumumkan penurunan harga bagi produk ROG mereka iaitu Asus ROG Strix Scar Edition sehingga RM1,000 bermula hari ini.

Bagi mereka yang sudah lama mengidamkan laptop berkuasa ini, tibalah masa untuk anda membelanjakan duit tersebut. Asus ROG Strix Scar Edition kini dijual pada harga:

Atau boleh dapatkan laptop gaming yang lebih mesra poket dengan Asus ROG siri-FX pada harga:

Spesifikasi lanjut mengenai Asus ROG GL503/GL703 dan FX503, anda boleh layari laman Facebook Asus Malaysia. Jangan lupa untuk bawa pulang jam tangan G-Shock edisi terhad sementara stok masih ada


Kad Prabayar iflix Kini Mula Dijual Di 7-Eleven

iflix merupakan salah satu perkhidmatan penstriman video tempatan yang menawarkan rancangan televisyen dan filem. Ia ditawarkan pada harga langganan RM10, atau lebih rendah apabila anda melanggannya untuk tempoh setahun.

Sebelum ini, iflix hanya menawarkan bayaran melalui laman rasmi mereka sahaja. Tetapi, kini anda boleh membeli kad prabayar iflix di kedai 24 jam, 7-Eleven. Kepada yang berminat boleh mendapatkan kad prabayar ini pada harga RM10 untuk sebulan, atau RM25 untuk langganan tiga bulan di 7-Eleven seluruh negara.

Ia secara tidak langsung memudahkan pengguna untuk melanggan iflix walaupun tidak mempunyai kad kredit.

Sumber


Ayuh Meriahkan Roadshow OPPO Reno 10x Zoom – Hadiah Bernilai Sehingga RM798 Menanti Semua!

Sedia maklum, roadshow OPPO Reno 10x Zoom bakal berlangsung di Orange concourse, Sunway Pyramid pada 18 Jun 2019! Kami pasti ramai yang tidak sabar mahu memeriahkan roadshow ini kan?

Menambah keriangan ramai, OPPO hari ini mengumumkan berita baik khususnya buat peminat OPPO – Mana-mana pengunjung yang membeli siri OPPO Reno sepanjang roadshow berlangsung bakal menerima hadiah eksklusif bernilai sehingga RM798. Promosi berlangsung bermula 18 – 30 Jun 2019!

Setiap pembelian OPPO Reno 10x Zoom didatangkan dengan hadiah eksklusif berupa Gimbal stabilizer (RM599), Google Chromecast 3 (RM199) dan perlindungan skrin percuma selama sebulan. Selain itu, pengunjung yang berdaftar dengan pelan Maxis atau Celcom untuk pembelian OPPO Reno 10x Zoom bakal menerima Gimbal stabilizer (RM599).

Bagi pembelian OPPO Reno (standard), ia didatangkan dengan hadiah eksklusif berupa smart battery casing (RM119) dan Google Chromecast 3 (RM199). Pengunjung yang berdaftar dengan pelan Maxis atau Celcom untuk pembelian OPPO OPPO Reno (standard) bakal menerima beg eksklusif Reno bernilai RM159.

Aha! Menarik kan? Jangan lupa juga ajak ahli keluarga dan kawan-kawan memeriahkan roadshow besar-besaran OPPO okay! Bermula 18 – 30 Jun 2019 di Sunway Pyramid! Untuk maklumat lanjut, layari OPPO Malaysia.


Sekitar Roadshow Samsung Galaxy S7 Edge 20160319

Samsung Malaysia Electronics dengan bangganya telah melancarkan peranti flagship terbaru, Samsung Galaxy S7 Edge, sehari selepas majlis pelancaran siri jelajah lokasi mereka diserbu orang ramai yang datang dari dalam dan luar negara bagi melihat dan mencuba smartphone tersebut. Bukan itu sahaja, 2,000 pelanggan pertama di tujuh lokasi siri jelajah tersebut juga bakal membawa pulang Samsung Gear VR bagi setiap pembelian Galaxy S7 Edge.

Nicklas Hystad, seorang jurutera bangunan dari Norway yang kerap mengembara merupakan orang pertama yang berjaya mendapatkan Galaxy S7 Edge di KLCC pada siri jelajah tersebut. Beliau berkata dia memang sudah merancang untuk mendapatkan smartphone tersebut dan kebetulan pelancaran Galaxy S7 Edge di Malaysia jatuh pada hari beliau melancong di sini. Katanya lagi sebagai seseorang yang banyak mengembara, fungsi kalis air dan debu amat penting dan itu merupakan antara sebab utama beliau mendapatkan Galaxy S7 Edge.


Computex 2019: Lenovo berkerjasama Dengan Qualcomm Pamer Komputer Riba 5G Pertama Di Dunia – Dijana Oleh Snapdragon 8cx 5G

Syarikat komputer riba terkemuka Lenovo berkerjasama dengan Qualcomm Technologies dan memperkenalkan komputer 5G pertama di dunia yang dikenali sebagai Project Limitless.

Komputer ini dikuasakan oleh Qualcomm Snapdragon 8cx 5G Compute Platform, yang merupakan cip set yang pertama menyokong 5G. Ia turut dioperasikan dengan Windows 10. Turut disertakan dengan modem X55 5G.

Untuk makluman Snapdragon 8cx 5G adalah merupakan cip ARM 7nm yang dikatakan mampu menawarkan prestasi yang lebih baik.

Komputer riba ini secara zahirnya kelahiran semula model Yoga C630 namun kini ia disertakan dengan bezel yang lebih nipis. Dijangkakan komputer riba ini bakal menjengah pasaran pada tahun 2020 nanti.


Lenovo Perkenal ThinkPad P14s & P15s – Harga Bermula Dari RM4999

Lenovo melancarkan ThinkPads dan P15s yang baharu di Malaysia. yang mana ia dijual pada harga bermula dari RM4999!

Kedua-dua peranti ini mempunyai daya tahan bateri yang sangat baik iaitu sehingga 14 jam.

Dihadirkan dengan pemprores Intel Core generasi Ke-10 termasuklah i7-10810u dengan turbo boos clock speed 4.9GHz.

Dalam pada itu, ia turut dihadirkan dengan NVIDIA Quadro Profesional graphics, WiFi 6 dan storan sehingga 2TB. P14s dan P15s menawarkan 4K UHD dengan Dolby Vision HDR and X-Rite Pantone Factory Colour Calibration.

Peranti ini kini telah tersedia dia Lenovo exclusive stores (LES) diseluruh negara.


Kemampuan kamera pada iPhone memangnya tidak dapat dinafikan lagi, namun begitu anda masih ingin menyempurnakan lagi jika adanya suatu aplikasi yang dapat membawa potensi sepenuhnya pada iPhone anda. Kehadiran M Cam – Manual controls & custom exposure camera menjadi pilihan utama bagi sesiapa yang berminat. Keupayaan pada aplikasi ini merangkumi banyak ciri-ciri menarik seperti mengurangkan noise pada imej, memberi kejituan pada foto, tetapan kelajuan shutter dan ISO. Selain itu, fungsi Manually focusing memudahkan objek diambil dengan lebih teliti, sementara White Balance pula membolehkan anda mendapatkan warna yang lebih tepat atau menjadikan gambar anda nampak lebih istimewa.

Muat Turun:

iOS


Vivo Bakal Muncul Dengan 5 Buah Peranti Pintar Bersama Sokongan 5G Pada Tahun 2020!

vivo dilaporkan bakal melancarkan lima buah peranti pintar dengan sokongan 5G pada tahun 2020, di samping memberi lebih tumpuan terutamanya pada julat harga peranti kelas pertengahan asas.

Menurut Pengurus Besar Institut Penyelidikan Komunikasi vivo, Qin Fei berkata vivo merancang untuk mengembangkan perkongsiannya bersama Qualcomm pada peranti 5G dengan pengenalan lebih banyak peranti berpatutan dengan sokongan 5G.

Oleh itu, vivo dan Qualcomm berusaha keras untuk mengurangkan kos dalam proses pengeluaran peranti 5G. Matlamat semasa vivo adalah untuk melepaskan sub 2000 RMB (kira-kira RM1,183.21) peranti 5G di China dan memberi tumpuan kepada usaha menawarkan lebih banyak pilihan kepada pengguna.

Seperti dinyatakan oleh IDC dalam laporan penghantaran telefon bimbit 5G China sekitar suku tahun ketiga 2019, negara China telah menghantar kira-kira 485,000 buah telefon pintar 5G – vivo menyumbang sekitar 54.3%.


HUAWEI Tambah 10 Hasil Seni Digital Di Dalam HUAWEI Themes, Percuma Selama 6 Bulan Bagi Pengguna Siri HUAWEI P30

HUAWEI P30 dan P30 Pro baru sahaja dilancarkan dan HUAWEI kini telah menambah 10 hasil seni digital baharu dari 10 artis terkemuka dunia menerusi gallery app, HUAWEI Themes. Tema ini adalah percuma untuk 6 bulan bagi HUAWEI siri P30 bermula hari ini. Ia juga didatangkan dengan pelbagai pilihan tema.

Bagaimana untuk menggunakan tema-tema ini? Mudah sahaja. Pengguna boleh log masuk di Themes app dengan HUAWEI ID mereka dan kemudian browse atau cari hasil seni yang menjadi kegemaran mereka. Kemudian muat turun dan melakukan tetapan tema pada peranti mereka.

Antara hasil seni digital yang menarik ialah ‘Goupil’ oleh Poul Gauguin dan ‘Liberty Leading The People’ oleh Eugène Delacroix.

HUAWEI Theme menawarkan 10 ribu tema yang menarik disertakan dengan fonts dan wallpaper yang membenarkan pengguna menetapkan pada peranti mereka.

Bagi mendapatkan maklumat lanjut, anda bolehlah melayari laman sesawang HUAWEI Mobile Services atau ikuti Facebook HUAWEI Mobile Service.

Baca juga:


Apple Perkenal iPhone 11 Pro & iPhone 11 Pro Max – Tampil Dengan Sistem 3 Kamera & A13 Bionic, Dijual Pada Harga Bermula Dari RM4899

Melengkapi rangkaian mengagumkan dari Apple ialah iPhone 11 Pro dan iPhone 11 Pro Max turut diperkenalkan pada Apple Special Event sebentar tadi. Kedua-dua peranti ini pastinya merupakan peranti raksasa pada rekaan yang elegan.

Dari aspek skrin, iPhone 11 Pro tampil dengan skrin bersaiz 5.8 inci manakala iPhone 11 Pro Max hadir dengan 6.5 inci. Apa yang pasti, kedua-duanya tampil dengan skrin Super Retina XDR beserta rekaan bertakuk.

Cip pemproses kedua-dua peranti ini dihadirkan dengan cip Apple A13 Bionic yang pastinya lebih berkuasa berbanding A12 Bionic. Tidak hairanlah ia dikatakan cip pemproses terpantas pada telefon pintar.

Dari aspek kamera, ia tampil dengan sistem 3 kamera iaitu 12MP + 12MP + 12MP bagi kamera belakang.  Bagi kamera hadapan pula, ia tampil dengan 12MP.

Jika dilihat dari aspek bateri pula, ia telah ditambah baik. iPhone 11 Pro dikatakan mampu bertahan lebih 4 jam berbanding iPhone XS, manakala  iPhone 11 Pro Max memperlihatkan ia mampu bertahan sehingga 5 jam berbanding XS Max. Lebih menarik, ia tampil dengan pengecas pantas 18W.

Berikut adalah harga bagi iPhone 11 Pro Max & iPhone 11 Pro di Malaysia:

iPhone 11 Pro:

iPhone 11 Pro Max:


Lazada Lancar Kempen ‘Riang Ria Raya’ dan Pengalaman Membeli-belah Dalam Talian yang Lebih Besar dan Menarik Untuk Rakyat Malaysia

Lazada kembali memperkukuh kedudukannya sebagai destinasi membeli-belah dan penjualan barangan nombor satu di Malaysia dengan kempen ‘Riang Ria Raya’ yang akan menawarkan pengalaman membeli-belah yang lebih besar dan menarik untuk rakyat Malaysia. Dengan tema Nikmat dikongsi Bersama, kempen ini akan membawa jenama-jenama yang popular, kerjasama dan promosi yang menarik, pelbagai pilihan barangan yang menakjubkan, dan pertandingan mega dengan pelbagai hadiah. Ini termasuklah penawaran perkhidmatan dan pengalaman membeli belah yang dinaiktaraf bagi memastikan rakyat Malaysia membeli-belah sempena Hari Raya dengan lebih berbaloi di Lazada.

Antara jenama terkemuka yang boleh nantikan semasa kempen Riang Ria Raya Lazada termasuklah L’Oreal Paris, V’Asia, Pensonic, Honor, Kinohimitsu, Maybelline, Garnier, Intel, Tefal, Nestle, Guardian, Sandisk, Caring Pharmacy, Wenger, Coleman, Roscani, Radioshack, Jabra, JBL, Brand’s, Scholl, Dettol, Zawara, Tesco, Samsung, CT Hardware dan GNC Live Well.

Lazada juga baru-baru ini telah membuka sebuah cawangan logistik (pusat pemenuhan keperluan) yang merupakan bangunan kemudahan terbesar untuk Lazada di Asia Tenggara yang terletak di Subang Jaya. Dengan kewujudannya, Lazada turut menambah beberapa perkhidmatan termasuklah “High-Speed Delivery” (Penghantaran Laju Tinggi) yang membolehkan para pelangaan menerima tempahan mereka dalam tempoh 24 jam. Lazada juga mempersembahkan laman utama dan aplikasi mudah alih yang telah direka bentuk semula supaya rakyat Malaysia dapat membeli-belah untuk seisi keluarga melalui perkakasan mudah alih mereka untuk musim perayaan dengan lebih mudah.

Kempen Riang Ria Raya Lazada akan dilancarkan sepenuhnya bermula dari 7 Jun hingga 11 Julai. Tema Lazada tahun ini iaitu Nikmat Dikongsi Bersama adalah bertepatan dengan niat pusat beli-belah dalam talian ini yang turut mengumumkan pertandingan mega untuk para pelanggan dengan berbagai-bagai jenis hadiah termasuklah telefon bimbit, barangan elektronik, perkakasan rumah, jam tangan, dan pelbagai lagi.


PREVIU!! Rekaan Fizikal Huawei P20 Pro

Huawei P20 dan P20 Pro bakal dilancarkan di Malaysia sekejap saja lagi. Sebelum Huawei mengumumkan harga rasmi bagi kedua-dua telefon pintar ini, apa kata kita lihat rekaan fizikal Huawei P20 Pro terlebih dahulu, yang mana menyokong penggambaran tri-kamera 40 Megapiksel.

Beli di sini ⇓⇓

Huawei P20: Lazada, Shopee
Huawei P20 Pro: Lazada, Shopee

Beli di sini ⇓⇓


Akademi 11street, Program E-Dagang Pertama di Malaysia

11street  salah satu pasaran atas talian terbesar di Malaysia, telah melancarkan program akademik e-dagang dengan pensijilan pertama di Malaysia. Program ini mensasarkan bagi membantu sekurang-kurangnya 1000 peniaga dan usahawan untuk mengembangkan perniagaan atas talian mereka.

Hoseok Kim (Ketua Pegawai Operasi 11street) berkata inisiatif ini bertujuan memberikan setiap aspek pengetahuan e-dagang bagi membantu peniaga mengembangkan perniagaan, memandangan ramai di antara mereka cukup berminat untuk meneroka dan belajar langkah-langkah berkesan untuk berjaya dalam perdagangan elektronik.

Program Akademi E-dagang 11street terbuka kepada semua perusahaan kecil dan sederhana (SMEs), pemilik perniagaan, peniaga individu dan usahawan pelajar berusia 18 tahun ke atas tanpa sebarang yuran dikenakan dan tertakluk pada 100 peserta dalam satu kumpulan setiap bulan.

Peserta diwajibkan untuk menghadiri 5 kelas bagi melengkapkan keseluruhan kursus dalam tempoh 4 minggu. Bagi menamatkan kursus dengan pensijilan, peserta diwajibkan untuk lulus ujian kelayakan, menyiapkan tugasan yang diberikan dengan kehadiran kelas minimum yang ditetapkan.

Program pensijilan ini dibuka untuk pendaftaran bermula dari 16 Mei 2016 bagi pendaftar terawal, dimana calon-calon yang disenarai pendek akan dimaklumkan melalui emel.


OPPO Sahkan Pelancaran F1s Di Malaysia Pada Ogos Ini

Sebelum ini eRing sudahpun berkongsi teaser yang telah dikongsikan oleh OPPO berhubung model terbarunya iaitu F1s di laman sosial Twitter dan juga Facebook mereka. Nampaknya tidak sampai seminggu teaser itu didedahkan kepada umum, OPPO nampaknya telah mengesahkan kemunculan siri “Selfie Expert” generasi terbarunya itu di pasaran tempatan pada Ogos tahun ini. Bahkan media di India juga telah disahkan turut menerima jemputan ke majlis pelancaran OPPO F1s pada 3 Ogos nanti.

Walau OPPO masih lagi merahsiakan sokongan spesifikasi model F1s ini, ada sumber yang telah memberitahu bahawa ia bakal menampilkan sokongan lensa depan beresolusi 16 Megapiksel untuk memastikan kualiti selfie terbaik. OPPO F1s juga turut dilengkapi dengan pengimbas cap jari yang ditempatkan pada butang ‘Home’ dengan kepantasan imbasan mencecah sehingga 0.22 saat.

Berdasarkan kepada perkongsian teaser yang dikongsikan oleh OPPO, penggunaan slogan “What makes you even more beautiful?” mungkin memberi petunjuk awal akan kemunculan mod atau filter baharu yang akan diperkenalkan pada model F1s ini.


Tawaran Menarik “Promosi Raya Acer” – Nikmati Keceriaan Bersama Acer

Sempena sambutan Hari Raya, Acer Malaysia telah mengumumkan “Promosi Raya Acer” dengan potongan sehingga 10% pada produk terpilih Acer, bermula 8 Jun hingga 24 Jun 2018. Pada masa yang sama, rebat tunai 5% juga ditawarkan kepada pelanggan yang membeli mana-mana peranti Acer AMD dari pengedar sah Acer, termasuk Aspire 3, Nitro 5 dan Swift 3.

Penebusan rebat tunai 5% ini sangat mudah sahaja, setelah membeli produk Acer, anda dikehendaki log masuk ke https://goo.gl/wnqyfi untuk menghantar butiran pembelian. Setelah pengesahan, pembayaran balik akan dimasukkan ke akaun bank anda. Kempen ini berlangsung sepanjang bulan Jun ini, dan pelanggan boleh membuat tebusan sehingga 6 Julai 2018. Terma dan syarat.

Selain itu, Acer juga memberi ganjaran kepada pelanggan dengan pelbagai hadiah percuma dalam kempen yang sedang berlangsung sehingga 30 Jun 2018. Hadiah percuma seperti baucher membeli-belah, perisian Office 365 (Personal), 1TB hardisk, jersey bola sepak dan kerusi permainan TT eSports Predator. Penebusan hadiah boleh dilakukan secara dalam talian dan luar talian di lokasi tertentu.

Maklumat lanjut, boleh semak FB Acer.


Tinjauan FICO: Rakyat Malaysia Berminat dengan Biometrik kerana Mereka Terkial-kial dengan Kata Laluan Perbankan

78 peratus rakyat Malaysia gembira dapat menyediakan biometrik kepada bank mereka

KUALA LUMPUR, Malaysia, 29 Jun 2020 /PRNewswire/ —

Sorotan utama:

FICO, sebuah firma perisian analitik global, telah mengeluarkan Tinjauan Perbankan Digital Pengguna, yang mendapati kadar peratusan yang tinggi rakyat Malaysia tidak mengambil langkah berjaga-jaga yang diperlukan untuk melindungi kata laluan dan log masuk mereka apabila menjalankan urusan perbankan dalam talian.

Kajian berkenaan mendapati bahawa hanya 46 peratus menggunakan kata laluan yang berasingan untuk mengakses beberapa akaun; 22 peratus mempunyai dua hingga lima kata laluan yang digunakan semula oleh mereka dalam akaun-akaun; dan kadar 14 peratus yang mengejutkan menggunakan satu kata laluan dalam semua akaun. Di samping itu, 23 peratus daripada responden menggunakan pengurus kata laluan tersulit – yang mana ramai menganggapnya sebagai amalan terbaik – manakala 22 peratus menerima pakai pendekatan yang berisiko untuk mengingat semula kata laluan, seperti menulisnya dalam buku catatan.

“Memandangkan pergantungan pengguna terhadap perkhidmatan dalam talian berkembang hasil tindak balas terhadap COVID-19, penjenayah mengambil kesempatan terhadap respons ini, menyasarkan pengguna dengan aktiviti yang berniat jahat seperti memancing data dan kejuruteraan sosial,” kata Subhashish Bose, ketua bahagian penipuan, keselamatan dan pematuhan FICO di Asia Pasifik. “Menerusi perintah kawalan pergerakan Malaysia, ramai rakyat Malaysia yang hanya dapat mengakses kewangan mereka secara digital, maka penting untuk terus berwaspada dan mengambil masa untuk menerima pakai amalan dengan tahap keselamatan yang terbaik.”

Kajian daripada FICO menunjukkan bahawa pengguna terkial-kial untuk mengingat semula kata laluan semasa mereka. Hampir separuh daripada responden (43%) melaporkan bahawa mereka telah meninggalkan satu pembelian dalam talian kerana mereka terlupa maklumat log masuk manakala 45 peratus berkata mereka tidak dapat menyemak baki akaun. Terlupa nama pengguna dan kata laluan juga memberi kesan kepada pembukaan akaun baharu, dengan 20 peratus berkata ia telah menghalang mereka daripada berbuat demikian dengan penyedia sedia ada.

Hal ini patut diberi perhatian memandangkan pengguna lebih rela untuk menjalankan urusan perbankan dalam talian berbanding sebelum ini. Kajian tersebut mendapati bahawa 78 peratus rakyat Malaysia berkata mereka akan membuka sesuatu akaun kewangan dalam talian, seperti pinjaman peribadi (28 peratus), kad kredit (45 peratus) dan akaun transaksi harian (65 peratus).

Penerimaan terhadap Biometrik

Dalam masa yang sama, rakyat Malaysia semakin menerima biometrik, yang mana kajian tersebut mendedahkan bahawa 78 peratus gembira dapat memberi maklumat ini kepada bank mereka. Penggunaan cap jari merupakan pendekatan yang paling banyak diterima (79 peratus), imbasan wajah merupakan pendekatan kedua yang yang paling banyak diterima (38 peratus) manakala imbasan mata merupakan pendekatan terakhir yang paling banyak diterima (27 peratus). Kaedah alternatif yang lebih popular dalam kalangan rakyat Malaysia ialah analisis bagaimana mereka menaip kata laluan mereka (74 peratus), satu teknik yang dikenali sebagai biometrik tingkah laku.

Tinjauan berkenaan turut menyoal selidik rakyat Malaysia mengenai keselamatan semasa yang digunakan apabila melog masuk ke aplikasi perbankan mudah alih mereka selain daripada nama pengguna dan kata laluan biasa. Lima alternatif keselamatan yang paling banyak digunakan ialah:

“Memandangkan perkhidmatan digital kini merupakan bahagian penting dalam kehidupan kita, amat penting untuk pengguna melindungi diri mereka daripada komplot dan penipuan dalam talian,” kata Bose. “Rakyat Malaysia mempunyai kadar penggunaan kod laluan guna sekali oleh SMS tertinggi daripada kesemua sepuluh negara yang disoal selidik, namun mereka juga bersedia untuk menerima pakai biometrik tambahan bagi melindungi akaun mereka. Institusi kewangan dan pengguna Malaysia menunjukkan bahawa mereka bersedia untuk menerima pakai teknologi pengesahan yang lebih selamat dalam usaha untuk terus dilindungi daripada penipu dalam talian.”

Tinjauan Perbankan Digital Pengguna FICO dihasilkan menggunakan tinjauan kuantitatif dalam talian melibatkan 5,000 orang dewasa (18 ke atas) merentas sepuluh negara yang dijalankan bagi pihak FICO oleh sebuah syarikat penyelidikan bebas. Negara-negara yang disoal selidik ialah: Brazil, Kanada, Jerman, Malaysia, Mexico, Filipina, Sweden, Turki, UK dan AS.

Latar Belakang FICO FICO (NYSE: FICO) memperkasa keputusan yang dapat membantu orang ramai dan perniagaan di seluruh dunia berkembang maju. Diasaskan pada tahun 1956 dan berpangkalan di Silicon Valley, syarikat ini merupakan pelopor bagi penggunaan analitik prediktif dan sains data untuk menambah baik keputusan operasi. FICO memegang lebih 195 paten AS dan luar negara untuk teknologi-teknologi yang meningkatkan keuntungan, kepuasan pelanggan dan pertumbuhan untuk perniagaan dalam industri perkhidmatan kewangan, pengilangan, telekomunikasi, rawatan kesihatan, peruncitan dan banyak lagi industri lain. Dengan menggunakaan penyelesaian FICO, perniagaan-perniagaan di lebih 100 negara dapat melakukan segala-galanya bermula dengan melindungi 2.6 bilion kad bayaran daripada penipuan, kepada membantu orang ramai memperoleh kredit, bagi memastikan berjuta-juta kapal terbang dan kereta sewa berada di tempat yang betul, tepat pada masanya.

Sertai perbualan di Twitter melalui @FICOnews_APAC.

FICO ialah tanda dagangan berdaftar Fair Isaac Corporation di AS dan negara-negara lain

Keywords: Banking/Financial Service Biometrics Computer Software Computer/Electronics Electronic Commerce Survey, Polls & Research Data Analytics Financial Technology

Source: PRNEWSWIRE


iChongqing: Ekspo China Pintar Dalam Talian 2020 Dibuka di Chongqing

CHONGQING, China, 14 September 2020 /PRNewswire/ — Ekspo China Pintar Dalam Talian 2020 (SCE OL) akan diadakan secara dalam talian untuk memastikan pencegahan dan kawalan pandemik dari 15 hingga 17 September, dan disampaikan melalui beberapa siri persidangan, pameran, pertandingan, forum dan pelancaran.

Kementerian Perdagangan dan Industri (MTII) Singapura ialah penganjur acara tahun ini. Singapura, tetamu kehormat pada SCE 2019, bertindak sebagai negara tuan rumah bersama tahun ini.

Tayangan Holografik Dalam dan Luar Talian

Majlis pembukaan akan disiarkan secara langsung pada 15 September melalui platform internet rasmi. “Pemenang Hadiah Nobel dan Anugerah Turing, ketua-ketua organisasi antarabangsa, wakil-wakil kerajaan asing, dan datuk bandar bandaraya kembar Chongqing akan mengalu-alukan SCE secara maya melalui teknologi penayangan holografik.” Kata Chen Jinshan, pengarah jawatankuasa penganjur SCE dan suruhanjaya ekonomi dan maklumat bandaraya tersebut.

Di laman sesawang rasmi, akan terdapat enam kawasan pameran maya yang disebut Chongqing Dalam Talian, Produk Pintar, Aplikasi Pintar, Teknologi Pintar, Produk Pintar dan Kerjasama Serantau. SCE OL juga akan mempunyai kehadiran luar talian dalam bentuk dua astaka butik berskala kecil di Taman Kecerdasan Lijia Chongqing, yang disebut Rumah Kuasa Pengeluaran Pintar dan Bandaraya Pintar Terkenal.

Penyertaan dan Arah Industri Pintar

Pada masa ini, lebih 500 tetamu utama domestik dan luar negara telah dijemput untuk turut serta dalam persidangan melalui pelbagai bentuk. Lebih 300 gergasi industri, yang termasuk anggota Fortune 500 di seluruh dunia, dijangka akan menyertai pameran dalam talian. Lebih daripada 300 syarikat teknologi terkenal dan terkemuka di dunia akan membuat pameran dalam talian dengan teknologi pemodelan maya mereka, sementara industri canggih akan turut serta dalam 41 forum dan 17 pertandingan. Akan terdapat 16 pelancaran luar talian dan 100 dalam talian untuk menunjukkan pencapaian terbaru dalam teknologi baharu, serta produk dan model baharu dalam industri pintar.

Trend peneraju dalam teknologi

SCE OL tahun ini terus menerajui trend dalam teknologi. AR, MR, XR, dan teknologi-teknologi lain yang digunakan dengan meluas. Platform pameran dalam talian ini menggunakan panduan maya, video atas permintaan, siaran langsung, dan banyak teknologi inovatif lain.

Chongqing telah menumpukan faedah dasar kerajaan yang menyokong, logistik yang hebat, pengangkutan yang mudah dan kepakaran antarabangsa tahun-tahun ini.

Penyertaan dalam talian

Dari segi komunikasi inovatif, Ekspo China Pintar Dalam Talian 2020 membentuk bengkel untuk inovasi teknologi yang sesuai dan pusat untuk inovasi yang menghubungkan individu dan projek berbakat. Ia juga berfungsi sebagai platform perkongsian di mana masyarakat boleh mengasyikkan diri mereka dengan mendalam dengan sains yang popular.

Jawatankuasa penganjur melakukan siaran langsung atas permintaan melalui platform media utama di dalam dan luar negara supaya penonton dapat menikmati sorotan SCE OL 2020 melalui semua rangkaian utama di peranti mereka tanpa meninggalkan kediaman.

Untuk maklumat lebih lanjut tentang Ekspo China Pintar Dalam Talian 2020, sila periksa: www.ichongqing.info/special/2020-smart-china-expo-online/

Foto – https://photos.prnasia.com/prnh/20200911/2914356-1?lang=0

Keywords: Computer/Electronics Entertainment Internet Technology Mobile Entertainment Multimedia/Online/Internet Telecommunications Trade show news Future Events

Source: PRNEWSWIRE


Samsung Galaxy J7+ Dengan Dwi Kamera Ditawarkan Di Malaysia

Dalam masa yang sama Samsung Galaxy Note 8  membuka sesi pra tempahan, Samsung Malaysia baru sahaja mengumumkan satu lagi peranti dengan kebolehan dwi kamera iaitu Galaxy J+ di Malaysia. Telefon pintar kelas pertengahan ini dilengkapi dengan ciri-ciri premium pada harga RM1,599.

Samsung Galaxy J7+ menerima paparan skrin Super AMOLED bersaiz 5.5 inci HD penuh. Ia disokong RAM 4GB, storan 32GB yang menyokong kad microSD dan dioperasikan oleh Android Nougat bersama antarmuka Touchwiz. Peranti ini menyediakan bateri berkapasiti 3,000mAh serta pengimbas cap jari di butang hadapan.

Menjadi titik penjualan, Galaxy J7+ dibekalkan dengan sistem dwi kamera 13 dan 5 Megapiksel serta kamera depan 16 Megapiksel. Telefon pintar ini juga tidak ketinggalan untuk menerima ciri pintar Bixby di samping ciri dua akaun Whatsapp pada satu-satu masa. Telefon pintar ini mendapat cip kuasa dari pemproses Octa-core (Quad-core 2.39GHz + Quad-core 1.69Ghz) yang didatangkan dengan pilihan warna Hitam dan juga Emas.

Sesi pra tempah dibuka pada 12 September depan sehingga 17 September kelak, sementara bagi anda yang membuat pra tempahan dalam tarikh yang ditetapkan akan menerima kad memori 64GB (bernilai RM190) dan jaminan lanjutan setahun Samsung Protection Plus (bernilai RM198). Tarikh kutipan peranti bermula pada 28 September dan berakhir 4 Oktober 2017 depan.


Samsung Galaxy A71 5G Dengan Exynos 980 Kini Muncul Di Geekbench

Samsung Galaxy A71 5G kini muncul di penyenaraian Geekbench – bakal dikuasakan oleh pemproses Exynos 980. Cip pemproses ini merupakan pemproses Samsung dengan modem 5G secara terbina. Ia mula diperkenalkan pada vivo X30 dan vivo X30 Pro.

Samsung Galaxy A71 5G muncul dengan kod nama SM-A7160 mungkin menggunakan Android 10 dan mempunyai 8GB RAM. Peranti ini menjaring sebanyak 3078 mata dalam ujian satu teras dan 7346 mata dalam ujian multi-core. Ramai menjangkakan Samsung Galaxy A71 5G akan dijual pada harga yang lebih tinggi.


HUAWEI nova 8i, HUAWEI FreeBuds 4, HUAWEI MateView & HUAWEI MateView GT Akan Dilancarkan Di Malaysia Pada 6 Julai

HUAWEI hari ini mengumumkan bahawa HUAWEI nova 8i, HUAWEI FreeBuds 4, HUAWEI MateView dan HUAWEI MateView GT akan dilancarkan di Malaysia pada 6 Julai 2021! Mulai dari telefon pintar, audio hingga monitor, tambahan terbaru untuk HUAWEI Family Product akan hadir dengan ciri yang luar biasa dan ditingkatkan untuk menghidupkan AI yang lancar pengguna. Nantikan live streaming rasmi di laman Facebook HUAWEI Malaysia di7 malam, 6 Julai.

HUAWEI terus memanfaatkan inovasi teknologinya yang cerdas untuk menyediakan pengguna pengalaman pengguna yang berkualiti dan menyeronokkan. HUAWEI percaya bahawa anggota baru HUAWEI Seri nova, HUAWEI Audio Family dan HUAWEI Mate Series dibuat khusus sebagai yang terbaik rakan kongsi untuk profesional bandar, peminat fesyen dan pencipta kandungan.

Sebagai telefon pintar HUAWEI baru yang pertama tahun ini, HUAWEI nova 8i membuat debut eksklusifnya diMalaysia. Lengkap dengan Super Camera, Super Charge, dan Super Screen, HUAWEI nova 8i memberikan ciri-ciri hebat termasuk kamera 64MP AI Quad dengan sensor yang lebih besar yang ditawarkan gambar dan video berkualiti tinggi yang menakjubkan, alat yang sempurna untuk pencipta kandungan. HUAWEI nova 8i juga merupakan telefon pintar siri nova pertama yang dikuasakan dengan HUAWEI’s Industry Leading 66W HUAWEI SuperCharge, menawarkan produktiviti dan hiburan tanpa gangguan. Dilengkapi dengan  6,67″ HUAWEI Edgeless Display, telefon pintar nisbah skrin ke badan 94.7% membolehkan pengguna untuk menyelami pengalaman menonton yang mengasyikkan di mana sahaja dan bila-bila masa.

HUAWEI FreeBuds 4 memberikan peningkatan yang komprehensif untuk kedua-dua pakaian dan pendengaranpengalaman. Siri audio terbaru dibina dengan Kebisingan Aktif Open-fit Industri Terkemuka Teknologi pembatalan yang meningkatkan ketepatan bunyi ambien, memberi pengguna pengalaman pendengaran transformatif dari dunia luar. Dibangun lebih ringan, HUAWEI FreeBuds 4 juga menampilkan Reka Bentuk Keselesaan Cahaya Udara ergonomik yang menjadikannya selesa untuk penggunaan seharian.

Lebih baik lagi, HUAWEI FreeBuds 4 menggunakan pemacu dinamik dengan tindak balas frekuensi hingga 40kHzuntuk Kualiti Bunyi Resolusi Tinggi, memberikan suara jernih yang luar biasa kepada pengguna.

HUAWEI MateView adalah paparan mandiri HUAWEI pertama yang mempunyai paparan besar Paparan 4K Ultra-HD 28,2 inci dengan nisbah skrin-ke-badan 94%, memberikan tontonan premium pengalaman. Paparan mandiri menawarkan pemasangan yang boleh disesuaikan dan dimiringkan tinggi ke memberikan keselesaan menonton yang optimum sesuai dengan pilihan pengguna. Dibina dengan kedua-dua kabel dan penyambungan tanpa wayar, pengguna dapat menikmati kecekapan terbaik dalam menyelesaikan hari mereka tugas. Ia juga menawarkan OneHop Projection yang membantu pengguna memulakan Desktop Mode tanpa wayar pemindahan fail segera dengan hanya menyeret dan berkongsi ke peranti HUAWEI mereka, mengambil produktiviti ke peringkat seterusnya.

Diperkenalkan sebagai monitor desktop permainan pertama HUAWEI, HUAWEI MateView GT menawarkan a paparan ultrawide 34 inci melengkung yang menyokong kadar penyegaran 165Hz yang terkemuka di kelas pengguna mempunyai pengalaman visual yang halus, dengan TÜV Rheinland Low Blue Light pensijilan. Direka dengan Bilah Bunyi Bersepadu, HUAWEI MateView GT menawarkan a suara sekeliling yang luar biasa yang paling sesuai untuk permainan dan penstriman. Untuk menyelesaikannya, ini ciri ini menawarkan panel sentuh RGB untuk kesan pencahayaan yang disesuaikan dan pelarasan kelantangan yang mudah melalui isyarat sentuhan sederhana.

My HUAWEI Apps  yang baru-baru ini dilancarkan sebagai platform yang dirancang untuk dikemas kini versi aplikasi Sokongan HUAWEI untuk pengguna HUAWEI. Objektifnya adalah untuk membiarkan pengguna HUAWEI berhubung dengan lebih baik melalui bahagian komuniti dan dapatkan perkhidmatan purna jual rasmi, semuanya dalam satu aplikasi! Pengguna boleh memuat turun aplikasinya di sini.

Selain itu, anda boleh menyertai Komuniti Malaysia HUAWEI baru dan berpeluang memenangi sebuah hadiah hebat  dengan hanya memuat naik gambar pemandangan malam terbaik anda di Galeri selewat-lewatnya pada 15 Julai.Berita baik untuk pengguna yang ada, yang perlu anda lakukan ialah mendaftar dengan HUAWEI  ID anda yang ada di Laman web Komuniti Malaysia HUAWEI untuk menyertai acara yang ditentukan dan membuka rangkaian lengkapnya faedah. Terokai lebih banyak lagi di laman web ini.

Pastikan untuk menetapkan peringatan anda dan nantikan pelancaran live streaming yang menarik di HUAWEIHalaman Facebook Malaysia, pada pukul 7 malam, 6 Julai! Ketahui lebih lanjut mengenai produk HUAWEI Summerpelancaran di sini.


Permintaan Ramai, Acer Malaysia Umum Penambahan Acer Revo One Edisi Hello Kitty

Acer Revo One edisi Hello Kitty telahpun rasmi dilancarkan di Malaysia pada April yang lepas dan hanya ditawarkan sebanyak 600 unit sahaja. Tidak sampai beberapa hari, komputer mini ini telah habis dijual. Di atas permintaan ramai, Acer mengumumkan akan menambah sebanyak 300 unit Acer Revo One edisi Hello Kitty ke Malaysia. Peranti ini dikuasaka oleh pemproses Intel Celeron, dijual pada harga RM 1,499. Manakala versi yang lebih berkuasa, Intel Core i3 pula berharga RM 2,099.

Setiap pembelian akan disertakan bersama papan kekunci dan wayarles tetikus yang dipadankan bersama CPU Hello kitty yang comel secara percuma. Kepada yang ingin melihat kecomelan Acer Revo One edisi Hello Kitty, kunjungi sahaja ke pengedar sah Acer yang berdekatan.


ThundeRobot 911 Air , Laptop Gaming Hadir Dengan Spesifikasi Mantap

Baru-baru ini ThundeRobot telah melancarkan sebuah komputer riba terbaharu mereka iaitu ThundeRobot 911 Air. Namun apa yang menarik perhatian kami adalah kemasan brused metal digunakan pada panel penutup membuatkan 911 Air kelihatan bergaya.

Kalau sudah namanya produk gaming, maka spesifikasi dalaman juga harus mantap kan? Untuk pengetahuan semua, 911 Air dijana oleh cip pemproses cip Intel Core i7-8750H dan hadir rekaan skrin bersaiz 15.6″ IPS LCD HD penuh.

Ia turut dilengkapi dengan memori sehingga 32GB RAM DDR4, storan SSD NVMe dan bateri sebesar 51Wh. Manakala dari segi grafik pula, komputer riba ini hadir dengan kad grafik NVIDIA GeForce GTX 1050 Ti.

Bukan itu sahaja , malah ia juga dilengkapi dengan papan kekunci berlampu dan pilihan I/O pula ialah satu USB-A 3.1, 1 USB-C 3.1, satu pembaca kad, satu bicu audio, satu HDMI dan satu port LAN.

911 Air kini sudah berada di pasaran tempatan dan ditawarkan pada harga agak kompetitif iaitu bermula pada RM4,799 dengan 8GB RAM, 128GB SSD dan 1TB HDD.


Kemas Kini OxygenOS 4.0.3 Sudah Keluar

OnePlus telah melancarkan kemas kini OxygenOS untuk OnePlus 3 dan OnePlus 3T, kemas kini susulan kepada Android Nougat yang dilancarkan Disember lalu ini membawakan pelbagai tambah baik yang kami senaraikan di bawah artikel ini.

Nombor versi untuk kemas kini OTA terbaru ini ialah 4.0.3.


Xiaomi Mi Max 3 Hadir Ke Pasaran Malaysia Berharga RM1,099

Xiaomi Malaysia hari ini secara umumnya merasmikan kehadiran peranti baharu mereka iaitu Xiaomi Mi Max 3 ke pasaran tempatan mulai 27 September, dengan tawaran harga RM1,099!

Peranti terbaru ini menerima penambahbaikan pada skrin yang lebih besar, bateri yang lebih tahan lama, cip pemproses yang lebih kuat, serta kamera yang lebih berkualiti berbanding model sebelumnya.

Bermula dari paparan skrin yang berukuran 6.9 inci FHD+ (2160 x 1080) dengan nisbah 18:9, Mi Max 3 menampilkan nisbah skrin-ke-kerangka 85.19% di mana 6.5% lebih besar berbanding Mi Max 2, ini bermakna paparannya lebih besar tanpa meningkatkan saiz badan.

Beralih ke kuasa dalaman, dijana dengan Snapdragon 636 bersama 4GB RAM dan 64GB ROM, Mi Max 3 turut hadir dengan bateri berkapasti besar iaitu 5,500mAh bersama sokongan pengecasan pantas Qualcomm Quick Charge 3.0.

Menurut Xiaomi, bateri ini boleh bermain permainan sehingga 10 jam tanpa henti, selama 17 jam penstriman video serta 233 jam bermain muzik. Apa yang lebih menarik, bateri ini juga boleh digunakan sebagai powerbank untuk mengecas peranti lain.

Mi Max 3 yang dilengkapi dengan dwi kamera utama 12MP + 5MP selain kamera hadapan 8MP ini hanya dijual dengan warna kerangka hitam sahaja. Bagi yang berminat, boleh membuat langganan di semua kedai Mi Stores, Lazada dan Shopee mulai 27 September 2018 dengan tanda harga RM1,099.


OnePlus 5T Tampil Dengan Paparan Skrin 18:9 Serta Sistem Kamera Dwi Lensa Baharu

Sebagaimana yang kita sedia maklum, ketirisan gambar dan juga spesifikasi yang disokong oleh peranti terbaru OnePlus 5T sudahpun tersebar meluas di Internet sebelum ia dilancarkan secara rasmi lagi, dan kini akhirnya ia telah dilancarkan secara rasmi untuk tatapan umum. Sama seperti model OnePlus 5, model terbaru OnePlus 5T turut dikuasakan dengan Qualcomm Snapdragon 835 dan juga RAM berkapasiti 8GB LPDDR4X.

OnePlus 5T yang merupakan model penambahbaikan untuk model OnePlus 5 dilihat telah menerima beberapa pembaharuan yang lebih menarik bukan sahaja dari segi rekaan, malah pada sokongan spesifikasinya.

6.01″ Optic AMOLED

Pembaharuan paling ketara yang dapat dilihat pada model OnePlus 5T adalah sokongan skrin Optic AMOLED yang lebih besar berukuran 6.01 inci dengan nisbah paparan moden iaitu 18:9. Apa yang lebih menariknya, sokongan paparan skrin dengan bingkai yang minimum ini membolehkan OnePlus 5T untuk tampil dalam saiz kerangka yang tidak jauh berbeza dengan saiz kerangka OnePlus 5 yang memiliki paparan skrin berukuran hanya 5.5 inci.

Malah OnePlus 5T turut didatangkan dengan ciri Sunlight Display yang mampu mengubah tahap keterangan dan kontras paparan skrin secara automatik. Ini bermakna anda berupaya melihat paparan imej, mengambil gambar, merakam video ataupun bermain permainan di bawah pancaran cahaya matahari yang terang.

Sistem Kamera Dwi Lensa Baharu

Jika sebelum ini OnePlus 5 dilengkapi dengan sistem kamera dwi lensa beresolusi 16 Megapiksel dengan sokongan lensa kedua untuk ciri 2x zum optikal, OnePlus 5T sebaliknya menampilkan kombinasi dwi lensa beresolusi 16 Megapiksel dan 20 Megapiksel. Kini lensa kedua OnePlus 5T tidak lagi menyokong ciri zum optikal, sebaliknya ia telah dioptimakan untuk penggambaran di dalam persekitaran kurang cahaya dan juga mod potret (bokeh) yang lebih baik.

Pengimbas Wajah

Memandangkan saiz skrin telah mendominasi ruangan pada panel depan, sensor pengimbas cap jari telah dipindahkan pada bahagian panel belakang OnePlus 5T. Sebagai tambahan, ia turut disertakan sekali dengan ciri pengimbas wajah yang boleh digunakan untuk mengakses peranti yang telah dikunci.

Selain daripada ciri-ciri baharu yang dinyatakan di atas, OnePlus 5T dioperasikan dengan antaramuka Oxygen OS 4.7 berasaskan Android 7.1.1 Nougat. Malah ia juga dilihat masih mengekalkan penyediaan port audio 3.5mm dan juga bateri berkapasiti 3300 mAh dengan sokongan teknologi pengecas Dash Charge (20W).

OnePlus 5T dengan ruang storan 64GB akan dijual pada harga USD499 (kira-kira RM2,050), manakala varian 128GB pula dijual pada harga USD559 (kira-kira RM2,445). Ia akan mula dijual pada 21 November 2017 nanti di Amerika Utara, Eropah dan juga India.


Tips! 10 Ciri Tambahan Yang Perlu Digunakan Pada Siri Huawei P20 – Bah 2

Semenjak telefon pintar siri Huawei P20 diperkenalkan di pasaran Malaysia, apa yang boleh dikatakan Huawei kali ini berjaya dalam mempromosikan produknya. Jika sekarang kita berjalan di depan kedai-kedai Huawei, kita boleh lihat ramai pengunjung membelek-belek peranti berkenaan.

Walaubagaimanapun, siri Huawei P20 bukan sahaja menfokuskan pada aspek penggambaran tetapi ia juga berkebolehan untuk melakukan tugas-tugas lain. Melalui bantuan kecerdasan-buatan (AI) yang ada pada cip Kirin 970, telefon ini lebih praktikal digunakan di mana sahaja serta ia amat memudahkan si pemakainya.

Di bawah kami sertakan sejumlah 10 ciri-ciri tambahan yang diintegrasikan ke dalam peranti siri Huawei P20 yang boleh digunakan. Jika anda tidak sempat atau terlepas untuk membaca artikel bahagian satu, anda boleh luangkan masa dengan membaca:

Tips! 10 Fungsi Tambahan Siri Huawei P20 Yang Mungkin Ramai Tidak Tahu

Tidak semua orang memiliki mata yang sama, ada yang tinggi tahap silau, ada yang mudah berasa pedih. Oleh itu, dengan siri Huawei P20 pengguna boleh laraskan tahap warna dan suhu pada paparan mengikut keselesaan yang diinginkan.

Sebanyak 16 juta warna disediakan kepada pengguna untuk dilaras menerusi glob warna yang disediakan. Jika pengguna merasakan tetapan yang dilakukan masih belum sesuai, pengguna boleh gunakan cara alternatif dengan menghidupkan fungsi Natural Tone.

Fungsi ini secara automatik akan melaraskan warna dan suhu paparan mengikut persekitaran semasa menggunakan sensor yang terdapat di bahagian takuk skrin.

Sebaik membuka peranti Huawei P20 atau Huawei P20 Pro, peranti tidak menyediakan laci aplikasi, sebaliknya setiap aplikasi akan diletakkan di halaman utama. Namun begitu, tidak semua pengguna menyukai antaramuka ini termasuklah kami.

Bagi menambah laci aplikasi yang tampak lebih kemas dan teratur, anda boleh mengaktifkan menerusi Settings.

Mod ini sangat sesuai digunakan apabila pengguna memegang peranti dengan sebelah tangan, lantas memudahkan jari mencapai setiap penjuru paparan. Pengguna tidak perlu membuat tetapan bahagian di Settings, tetapi dengan meleret jari ke kiri atau kanan pada butang kapasitif di bahagian bawah skrin.

Jadi, kepada pengguna yang memiliki jari yang tidak cukup panjang, ciri ini mungkin boleh membantu.

Mengambil gambar skrin di kebanyakan peranti Android memerlukan pengguna untuk menekan butang suara bawah dan butang hidup/kunci secara serentak.

Lain pula pada siri Huawei P20,  pengguna hanya perlu mengetuk skrin sebanyak sekali menggunakan belakang jari dan gambar skrin sedia untuk diambil.

Atau ketuk sekali diikuti buat bulatan di mana-mana bahagian yang ingin di-screenshot kan.

Video screenshot berfungsi untuk merakam aktiviti di paparan skrin. Misalnya anda ingin tunjuk kepada rakan kenalan antaramuka Huawei P20 menggunakan format video, fungsi ini boleh digunakan serta merta dengan mengetuk skrin sebanyak dua kali menggunakan belakang dua jari.

Untuk makluman, jika peranti dalam keadaan terkunci, ia tidak dapat diaktifkan.

Selain mengunci peranti menggunakan pengimbas cap jari, siri Huawei P20 juga menawarkan sistem pengecaman wajah untuk menyahkunci peranti.

Fungsi ini juga memudahkan pengguna membuka peranti tanpa menyentuhnya, ia juga lebih pantas dan selamat digunakan.

Jika inginkan lebih privasi, pengguna boleh mengunci apa sahaja aplikasi yang dirasakan ingin disorok, sekaligus individu lain tidak dapat membaca mesej yang dihantar.

Tidak pada sesetengah peranti di pasaran, pengguna perlu memuat turun aplikasi pihak ketiga.

Bagi pengguna yang tidak mahukan gangguan semasa tidur atau dalam masa sama inginkan penjimatan kuasa bateri, boleh cuba mematikan dan menghidupkan semula peranti dengan membuat tetapan jadual ON/OFF mengikut waktu yang diinginkan.

Ciri ini tidak ada pada semua peranti, jadi untuk siri Huawei P20 ia merupakan ciri yang agak menarik.

Jika produk Apple ada fungsi AirDrop, Huawei juga ada fungsi yang hampir sama dinamakan Huawei Share. Melalui Huawei Share, pengguna boleh menghantar gambar, video dan fail-fail ke peranti Huawei yang lain tanpa perlu menggunakan cara tradisional, Bluetooth.

Bukan itu sahaja, Huawei Share juga mampu berkongsi fail-fail ke komputer tanpa perlukan sambungan sebarang wayar dan data internet.

Lebih sinonim dengan nama Phone Manager, ia merupakan aplikasi semua-dalam-satu di mana akan menguruskan pemprosesan telefon termasuk mencadangkan kepada pengguna untuk mengoptimumkan prestasi peranti.

Pengguna boleh membersihkan ‘sampah’ data, mengawal bateri, mengimbas virus dan memilih panggilan dan SMS untuk disekat.

Jadi dengan 10 tips di atas, diharapkan ia boleh dimanfaatkan kepada para pengguna siri Huawei P20. Di samping itu, kepada yang bercadang untuk memiliki peranti terbaharu Huawei ini, selamat membeli!

Siri Huawei P20 adalah generasi telefon pintar generasi masa kini, ia sarat dengan ciri-ciri yang diperlukan pengguna. Peranti ini juga tidaklah terlalu mahal sehingga harga mampu ‘mencekik leher’, ia dijual pada tanda harga yang kompetitf dan bak kata pepatah melayu “Menang membeli, menang memakai”.


Xiaomi Perkenal BlackShark Helo – Hadir Dengan Memori Sehingga 10GB

Xioami sebelum ini sedia hadir dengan penawaran Black Shark iaitu telefon pintar yang memfokuskan kepada permua (permainan mudah alih). Kesinambungan kepada model terdahulu, Xiomi kini turut memperkenalkan telefon generasi kedua mereka, iaitu BlackShark Helo.

Meskipun masih dijana dengan pemproses yang sama seperti Black Shark yang pertama namun ia membawakan sejumlah panambaikan yang unik berbanding model sebelumnya.

Black Shark Helo hadir dengan rekaan lebih kemas menggunakan skrin bersaiz 6.0 inci bersama panel AMOLED tanpa takuk dengan nisbah paparan 18:9 beresolusi 2160 x 1080 piksel.

Selain itu ia dijana oleh cip Snapdragon 845 dan turut dibantu oleh memori sehingga 10GB RAM bersama storan dalaman sehingga 256GB ROM (Pengguna juga boleh memilih varian lain seperti 8GB RAM + 128GB ROM atau 6GB RAM + 128GB ROM).

Black Shark Helo juga disertakan dengan sistem penyejukan cecair dua paip yang bertujuan untuk mengekalkan suhu dan prestasi. Turut melengkapi telefon ini adalah bateri berkapasiti 4000 mAh dengan pengecasan pantas di dalamnya.

Dari segi penggambaran pula, ia dilihat hadir dengan konfigurasi dwi-kamera belakang beresolusi 12 MP + 20MP dan kamera swafoto 20 MP.

Perubahan yang diperkatakan pada model ini adalah ia menyertakan sebuah lampu LED yang boleh berubah dengan kesan berbeza berdasarkan permainan. Sokongan gamer Studio turut disertakan bagi membolehkan pengguna mengoptimasikan penggunaan peranti untuk sesuatu permainan video.

Bukan setakat itu sahaja, BlackShark Helo turut menyertakan gamepad yang membolehkan pengguna mengawal beberapa permainan menggunakan alat kawalan fizikal sekaligus mampu memberi pengalaman yang berbeza ketika bermain.

Pada masa ini, BlackShark Helo hanya ditawarkan di China pada harga jualan bermula 3199 Yuan (kira-kira RM1918) untuk versi asas 6GB RAM + 128GB ROM. Manakala, 3499 Yuan (kira-kira RM 2,100) untuk versi 4GB RAM + 128GB ROM. Bagaimanapun, harga untuk 10GB RAM masih belum diketahahui.

sumber : Xiaomi


Alcatel Idol 5s Dilancarkan – Speaker Stereo Dan Snapdragon 625

Ternyata imej bocor yang dikongsi sebelum ini adalah sahir dan ia mempunyai rekaan yang sama dengan set yang rasmi. Alcatel meletakkan Idol 5s sebagai telefon pintar kelas pertengahan dengan harga pengenalan sebanyak USD280 (lebih kurang RM1,202) seunit.

Dilengkapi dengan pemproses Qualcomm Snapdragon 625 dan bukannya MediaTek, RAM sebanyak 3GB serta ruangan storan 32GB menyokong kad microSD sehingga 256GB. Kamera utama mendapat lensa 12 Megapiksel f/2.0 dan kamera swafoto pula 8 Megapiksel f/1.8 dibantu dengan fungsi penstabilan imej elektronik (EIS).

Paparan skrin hadir dengan saiz 5.2 inci HD penuh menghasilkan 424ppi jenis AMOLED, manakala sistem audio pula jenis stereo serta fungsi pembatalan suara aktif. Dibekalkan dengan kuasa bateri berkapasiti 2,620mAh, pengecasan boleh dilakukan menggunakan kabel USB Type-C 1.0.

Perisian pada Alcatel Idol 5s ini dijana oleh Android 7.1 Nougat, juga menyokong dua SIM dengan pengimbas cap jari terletak di bahagian belakang.

Adakah ia akan menembusi pasaran Malaysia?! Nantikan…